title: RusAirin lento 9605

text: Tutkinnassa onnettomuuden syyksi todettiin miehistön virheellinen toiminta ja puutteellinen kommunikaatio huonoissa sääoloissa. Navigaattori oli lievästi juopunut (0,8 promillea) ja rohkaisi kapteenia laskeutumaan, vaikka näkyvyys kovassa sateessa ja sumussa oli huono.


title: George Edward Huthsteiner

text: George Edward Huthsteiner oli yhdysvaltalainen sotilasdiplomaatti, Yhdysvaltain Tallinnan apulaissotilasasiamies ja lopulta Yhdysvaltain Helsingin-lähetystön sotilasasiamies, joka onnistui hankkimaan Maximilian von Hellensiltä 1941–1942 tarkkoja sotilaallisia tietoja Saksan valtakunnan sotajoukoista operaatio Barbarossan alussa. Hän seurasi tehtävässään majurina majuri Frank B. Haynea, joka oli Yhdysvaltain ensimmäinen Suomeen sijoitettu sotilasasiamies. Häyne tuli Moskovasta Helsinkiin marraskuussa 1939 talvisodaksi. Huthsteinerin tultua sotilasasiamieheksi jatkoi Hayne tämän apulaissotilasasiamiehenä helmikuussa 1940. Huthsteiner palasi alkuperäiseen asemapaikkaansa Riikaan 31. toukokuuta 1940.


title: Karl Frei

text: Karl Frei (8. maaliskuuta 1917 – 18. kesäkuuta 2011) oli sveitsiläinen telinevoimistelija ja olympiavoittaja. Hän osallistui voimisteluun Lontoon olympialaisissa 1948 ja sai kultamitalin renkailla sekä hopeamitalin joukkuekilpailussa.


title: Karl Frei

text: Aktiiviuran jälkeen Frei työskenteli valmentajana ja koulun talonmiehenä.


title: Niini (täsmennyssivu)

text: Niini voi tarkoittaa seuraavia:Sukunimenä Niini oli vuonna 2011 käytössä 99 elävällä henkilöllä.


title: Karlsson

text: Karlsson on muun muassa seuraavien henkilöiden sukunimi:


title: Lankinen

text: Lankinen on suomalainen sukunimi, joka on tai on ollut muun muassa seuraavilla henkilöillä:


title: Sillman

text: Sillman on muun muassa seuraavien henkilöiden sukunimi:


title: Jemina Sillanpää

text: Jemina Sillanpää (s. 6. toukokuuta 1982 Hämeenkoski) on suomalainen näyttelijä, muusikko ja ohjaaja. Hän on valmistunut Teatterikorkeakoulusta teatteritaiteen maisteriksi vuonna 2010 sekä suorittanut talossa lisäopintoja. Sillanpää on näytellyt muun muassa elokuvissa "Kalteva torni" ja "Ja saapuu oikea yö", jossa hän näytteli naispääosan. Hän on näytellyt myös muun muassa Yleisradion sarjoissa "Ihan sama" (2014) ja "Haamukirjoittaja" (2015).


title: Jemina Sillanpää

text: Teatterissa hän on esiintynyt muun muassa Helsingin kaupunginteatterin "Elokuu"-näytelmässä vuonna 2009 sekä Kansallisteatterin Saiturin joulussa (2015). Kansallisteatteriin hän on ohjannut esitykset "Unelmien aikataulu," "Kylä elää"-revyynsekä Karavaani 2017, joka sai ensi-iltansa 6.5.2017 Suurella näyttämöllä.


title: Jemina Sillanpää

text: Sillanpää laulaa ja soittaa viulua siskonsa Selinan kanssa yhtyeessä Jemina & Selina. Jemina ja Selina ovat sanoittaneet ja säveltäneet suurimman osan yhtyeensä ohjelmistosta. Yhtye julkaisi viimeisimmän albumin "Rajamailla" marraskuussa 2012. Se tehtiin yhteistyössä Tim Riesin kanssa (yhtyeestä Rolling Stones).He ovat kiertäneet paljon mm. Yhdysvalloissa duona sekä eri kokoonpanojen solisteina.


title: Perry

text: Perry voi tarkoittaa seuraavia:


title: Pohjoinen (lehti)

text: Pohjoinen – pohjoinen kulttuurilehti oli suomalainen kulttuuriaikakauslehti, joka alkoi ilmestyä 1964. Sen taustalle syntyi Kustannusosakeyhtiö Pohjoinen, joka lehtitoiminnan päätyttyä 1974 julkaisi edelleen kirjoja.


title: Pohjoinen (lehti)

text: Lehteä ilmestyi 70 numeroa.


title: J. V. Lehtonen

text: Johannes Vihtori Lehtonen (5. joulukuuta 1883 Hollola – 23. toukokuuta 1948 Helsinki) oli suomalainen kirjallisuudentutkija ja professori. Hän tutki erityisesti Aleksis Kiven elämää ja tuotantoa.


title: J. V. Lehtonen

text: Lehtosen vanhemmat olivat maanviljelijä Juho Lehtonen ja Kustaava Sivenius. Hän pääsi ylioppilaaksi 1903 ja valmistui filosofian kandidaatiksi 1906 ja lisensiaatiksi sekä tohtoriksi 1913.


title: J. V. Lehtonen

text: Lehtonen toimi saksan ja ranskankielen lehtorina Savonlinnan lyseossa vuoteen 1920 saakka ja Turun klassillisessa lyseossa 1921–1922. Hän oli Helsingin yliopiston kirjallisuudenhistorian dosentti 1923–1935 ja kirjallisuudenhistorian henkilökohtainen ylimääräinen professori 1935–1948.


title: J. V. Lehtonen

text: Lehtonen oli valtion filmitarkastamon puheenjohtaja 1924–1935, Suomen kirjailijaliiton puheenjohtaja 1924–1927, Suomalaisen kirjallisuuden edistämisrahaston kaunokirjallisuuden osaston puheenjohtaja 1927–1932, Suomen näyttämöiden 1iiton puheenjohtaja 1942–1947, Kansallisteatterin johtokunnan puheenjohtaja 1942-1947 ja Kordelinin säätiön kirjallisuuden jaoston varapuheenjohtaja 1932–1938 sekä puheenjohtaja 1938–1948.


title: J. V. Lehtonen

text: Lehtonen oli naimisissa historiantutkija Eino Jutikkalan sisaren Elsa Maria Rinteen kanssa. Heidän tyttärensä oli Helsingin yliopiston kirjallisuustieteen professori Maija Lehtonen (1924-2015). J. V. Lehtosen veli oli lakimies, poliitikko ja pankinjohtaja Oskari Lehtonen.


title: Katja Kantanen

text: Katja Orvokki Kantanen (s. 19. toukokuuta 1991 Helsinki) on suomalainen kuulantyöntäjä. Hän edustaa Viipurin Urheilijoita. Hän on harrastanut myös useita muita yleisurheilulajeja, ja häntä valmensi vuoteen 2010 isänsä, estejuoksija Tapio Kantanen. Nykyisin valmentajana toimii Conny Karlsson.


title: Katja Kantanen

text: Kantanen karsiutui loppukilpailusta Novi Sadin alle 20-vuotiaiden EM-kilpailuissa 2009. Hän voitti ensimmäisen aikuisten maaottelunsa, Tampereen hallimaaottelun 2011, uransa parhaalla tuloksella 15,00. Hän on voittanut sisäratojen Suomen-mestaruuden 2010 ja 2011. Turun Kalevan kisoissa 2011 hän sijoittui kolmanneksi.


title: Katja Kantanen

text: Kantanen työnsi ulkorataennätyksensä 15,03 Turussa 5. elokuuta 2011.


title: Katja Kantanen

text: Katja Kantanen työskentelee Urheilulehden toimittajana.


title: 9954 Brachiosaurus

text: 9954 Brachiosaurus, aiemmin 1991 GX7, on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1991. Pikkuplaneetta sai nimensä jurakautisen Brachiosaurus-hirmuliskon mukaan. Ennen nimeämistään asteroidi tunnettiin tunnuksella 1991 GX7. Koska Brachiosauruksen absoluuttinen magnitudi (H) on 13,6, sen läpimitta on todennäköisesti viiden ja kahdentoista kilometrin välillä.


title: Aarne Anttila

text: Aarne Armas Anttila (vuoteen 1906 Andelin; 24. huhtikuuta 1892 Lahti – 16. lokakuuta 1952 Helsinki) oli suomalainen kirjallisuudentutkija ja professori. Hän tutki erityisesti Johannes Linnankosken ja Elias Lönnrotin elämää ja tuotantoa.


title: Aarne Anttila

text: Anttilan vanhemmat olivat kelloseppä Johan Erland Andelin ja Matilda Johansson. Hän pääsi ylioppilaaksi 1909 ja valmistui filosofian kandidaatiksi 1912 ja tohtoriksi 1922.


title: Aarne Anttila

text: Anttila toimi Grankullan yhteiskoulun opettajana 1914–1927 ja Suomalaisen kirjallisuuden seuran sihteerinä 1927–1952. Hän oli Helsingin yliopiston suomalaisen kirjallisuuden dosentti 1928–1947, kotimaisen kirjallisuuden professori 1947–1952 sekä historiallis–kielitieteellisen osaston dekaani 1948–1952. Anttila oli lisäksi ylioppilastutkintolautakunnan jäsen 1934–1952 sekä puheenjohtaja 1948–1952, Alfred Kordelinin säätiön asiamies 1938–1946 ja valtion kirjallisen asiantuntijalautakunnan jäsen 1936–1952 sekä puheenjohtaja 1940–1952.


title: Aarne Anttila

text: Aarne Anttila oli naimisissa vuodesta 1924 Rauha Maria Riihimäen (Ahlqvist) kanssa.


title: Ruth Hedvall

text: Ruth Maria Hedvall (8. lokakuuta 1886 Vaasa – 7. helmikuuta 1944 Helsinki) oli suomalainen lyseon lehtori ja ruotsin kielellä kirjoittanut kirjallisuudentutkija.


title: Ruth Hedvall

text: Ruth Hedvallin vanhemmat olivat kollega Niklas Hedvall ja Seidi Kalm. Hedvall pääsi ylioppilaaksi 1904 ja valmistui filosofian kandidaatiksi 1910 ja tohtoriksi 1915. Väitöskirjan aiheena oli Johan Ludvig Runebergin runouden tyyli.


title: Ruth Hedvall

text: Hedvall toimi Helsingin ruotsalaisen tyttökoulun nuorempana lehtorina vuoteen 1921 ja Helsingin ruotsalaisen tyttölyseon ruotsinkielen vanhempana lehtorina 1923–1944. Hedvall menehtyi Helsingin suurpommituksissa.


title: Henri Pakisjärvi

text: Henri Aleksi Pakisjärvi (s. 6. tammikuuta 1989) on suomalainen kuulantyöntäjä. Hän edusti vuoteen 2013 saakka Kuivasjärven Auraa ja sen jälkeen Arctic Athletics Rovaniemi -seuraa. Häntä valmensi aiemmin Anne Karvinen-Poutanen ja vuodesta 2006 Hannu Heikkilä.


title: Henri Pakisjärvi

text: Pakisjärvi karsiutui loppukilpailusta alle 20-vuotiaiden EM-kilpailuissa 2007 ja MM-kilpailuissa 2008 sekä alle 23-vuotiaiden EM-kilpailuissa 2009. Vuoden 2011 alle 23-vuotiaiden EM-kilpailuissa hän sijoittui yhdeksänneksi. Hän sijoittui toiseksi aikuisten maajoukkuedebyytissään, Tampereen hallimaaottelussa 2011. Kalevan kisoissa hän on saanut hopeaa 2011 ja pronssia 2012, 2013 ja 2014. Sisäratojen SM-kilpailuissa hän on saanut hopeaa 2009, 2011, 2012, 2013 ja 2014.


title: Henri Pakisjärvi

text: Pakisjärvi työnsi ennätyksensä 18,48 Raaseporissa 13. kesäkuuta 2011. Hallissa hän on työntänyt parhaimmillaan 18,26 Tampereella 19. helmikuuta 2012.


title: 9949 Brontosaurus

text: 9949 Brontosaurus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1990. Pikkuplaneetta sai nimensä jurakautisen "Brontosaurus"-hirmuliskon mukaan, joka oli myös aiemmin luokiteltu "Apatosauruksen" synonyymiksi. Ennen kuin asteroidi sai oikean nimensä, se tunnettiin tunnuksella 1990 SK6. Koska Brontosauruksen absoluuttinen magnitudi (H) on 14,0, sen läpimitta on todennäköisesti neljän ja yhdeksän kilometrin välillä.


title: O. J. Brummer

text: Onni Johannes Brummer (24. kesäkuuta 1878 Hiitola – 11. lokakuuta 1944 Helsinki) oli suomalainen oppikoulun opettaja ja päätoimittaja.


title: O. J. Brummer

text: Brummerin vanhemmat olivat rovasti Fredrik Alexander Brummer ja Wilhelmina Jaatinen. Hän pääsi ylioppilaaksi 1897 ja valmistui filosofian kandidaatiksi 1900, lisensiaatiksi 1908 sekä tohtoriksi 1915. Brummer toimi Jyväskylän seminaarin historian ja suomenkielen kollegana 1902–1906 sekä lehtorina 1906–1910. Hän oli Joensuun lyseon historian ja suomenkielen vanhempi lehtori 1910–1912 ja Viipurin suomalaisen lyseon historian ja suomenkielen vanhempi lehtori 1912–1929.


title: O. J. Brummer

text: Brummer toimi myös Viipurin yhteiskoulun suomenkielen opettajana 1915–1920 ja sanomalehti Karjalan päätoimittajana 1920–1944 eli kuolemaansa saakka. Hän työskenteli vielä 1940-luvulla lyhyen aikaa myös opettajana, ensin Helsingin suomalaisessa normaalilyseossa 1940–1941 ja sitten Vaasan suomalaisessa lyseossa historian ja yhteiskuntaopin vanhempana lehtorina 1941–1944.


title: O. J. Brummer

text: Brummer oli Jyväskylän kaupunginvaltuuston jäsen 1908–1910, Viipurin kaupunginvaltuuston jäsen 1915–1934 sekä valtuuston varapuheenjohtaja 1924–1926 ja Viipurin kaupunginhallituksen jäsen 1930–1933. Hän oli kokoomuspuolueen Viipurin läänin läntisen vaalipiirin piiritoimikunnan ja Viipurin läänin molempien vaalipiirien toimeenpanevan valiokunnan puheenjohtaja. Brummer kuului Viipurin työväenopiston ja Viipurin museon johtokuntiin ja hän oli vuodesta 1915 Viipurin suomalaisen kirjallisuuden seuran esimies.


title: O. J. Brummer

text: Brummer oli naimisissa kaksi kertaa, vuosina 1904–1907 Helma Abramina Nyströmin (k. 1907) kanssa ja vuodesta 1910 Elsa Matilda Mäkisen kanssa. Lääkäri, professori Pekka Brummer oli Brummerin poika toisesta avioliitosta.


title: Christian Wilbrandt

text:
Christian Hendhersson (Henrikinpoika) Wilbrandt (k. viimeistään 26. marraskuuta 1677 Oulu, haudattu 16. joulukuuta 1677 Vaasa) oli todennäköisesti ruotsalais- tai saksalaissyntyinen kirkkomaalari, joka vaikutti Suomessa viimeistään vuodesta 1639 alkaen.
Hän oli johtava kirkkomaalari Pohjanmaalla 1600-luvun puolessavälissä.


title: Christian Wilbrandt

text: Wilbrandt teki maalauksia muun muassa Oulun (1639 ja 1658), Kokkolan pitäjän (1640), Saloisten (1641), Hailuodon (1659) ja Pyhämaan (1667) kirkkoihin. Näistä sekä Oulun, Saloisten että Hailuodon kirkot ovat tuhoutuneet tulipaloissa, joten Pyhämaan kirkko on ainoa, jossa maalaukset ovat säilyneet. Wilbrandtin maalausten osia on löydetty myös Uudenkaarlepyyn, Vähänkyrön, Laihian ja Haukiputaan kirkoista. Haukiputaan kirkossa maalauksista on ullakolla fragmentteja, koska vesikaton lautoina on käytetty edellisen, Wilbrandtin maalaaman kirkon sisäseinälautoja.


title: Felix Heikel

text: Karl Felix Heikel (3. kesäkuuta 1844 Turku – 2. toukokuuta 1921 Helsinki) oli suomalainen pankinjohtaja, toimittaja ja merkittävä porvarissäädyn valtiopäivämies. Hän kuului Heikel-sukuun.


title: Felix Heikel

text: Heikelin vanhemmat olivat lehtori, rovasti Henrik Heikel (1808–1867) ja Wilhelmina Johanna Schauman. Hän pääsi ylioppilaaksi Turun lukiosta 1862 ja valmistui Helsingin yliopistosta filosofian kandidaatiksi 1868 ja maisteriksi 1869.


title: Felix Heikel

text: Heikel toimi Raahen Porvari- ja Kauppakoulun johtajana 1882–1892 ja hän oli Pohjoismaiden Osakepankin johtokunnan jäsenenä 1892–1913. Heikel oli myös porvarissäädyn puhemiehenä vuoden 1900 säätyvaltiopäivillä.


title: Arne Jörgensen

text: Arne Skjold Raahauge Jörgensen (11. kesäkuuta 1883 Uusikaupunki – 7. helmikuuta 1941 Helsinki) oli suomalainen kirjastonhoitaja.


title: Arne Jörgensen

text: Jörgensenin vanhemmat olivat hovineuvos Niels Raahaugo Jörgensen ja Rosalie Twarjansky. Hän pääsi ylioppilaaksi 1901 ja valmistui filosofian kandidaatiksi 1905, maisteriksi 1907 sekä lisensiaatiksi ja tohtoriksi 1930.


title: Arne Jörgensen

text: Jörgensen toimi Helsingin yliopiston kirjastossa ylimääräisenä amanuenssina 1903–1918 sekä vanhempana alikirjastonhoitajana 1921–1941. Hän oli välillä Holger Schildtin kustannusliikkeen palveluksessa 1918–1921.


title: Arne Jörgensen

text: Jörgensen oli naimisissa vuodesta 1917 Märta Bergbomin kanssa.


title: Gabriel Rein (s. 1869)

text: Gabriel Rein (23. marraskuuta 1869 Helsinki – 23. joulukuuta 1947 Helsinki) oli suomalainen historioitsija ja Helsingin yliopiston professori.


title: Gabriel Rein (s. 1869)

text: Reinin vanhemmat olivat todellinen valtioneuvos, professori Gabriel Thiodolf Rein ja Hedvig Maria Sofia Florin. Hän pääsi ylioppilaaksi 1887 ja valmistui filosofian kandidaatiksi 1894, lisensiaatiksi 1905 ja tohtoriksi 1907.


title: Gabriel Rein (s. 1869)

text: Rein toimi opettajana helsinkiläisissä kouluissa 1896–1897 ja 1900–1936. Hän oli Helsingin yliopiston dosentti na 1910–1930 ja yleisen historian professorina 1930–1939. Hän oli Savolais–karjalaisen osakunnan vt. kuraattori 1899–1905 ja vakinainen kuraattori 1905 sekä Karjalaisen osakunnan kuraattori 1905–1906. Rein oli lisäksi Suomen sukututkimusseuran esimies 1928–1934 ja ylioppilastutkintolautakunnan jäsen 1929–1938.


title: Gabriel Rein (s. 1869)

text: Gabriel Rein oli naimisissa vuodesta 1900 Elsa Rosina Torckellin kanssa. Heillä oli viisi lasta.


title: Juusela

text: Juusela on suomalainen sukunimi, joka on muun muassa seuraavilla henkilöillä:


title: Petter Sairanen

text: Petter Sairanen (s. 6. kesäkuuta 1958 Vaasa) on lappeenrantalainen kirjailija. Ennen kirjailijan uraa Sairanen on työskennellyt kirvesmiehenä, rajavartijana ja ohjaajana urheiluopistossa. Sairasen esikoiskirjan "Sähköllä valaistu talo" (1989) pohjalta tehtiin elokuvakäsikirjoitus elokuvaan "Umur".


title: Let England Shake

text: Let England Shake on PJ Harveyn kahdeksas studioalbumi, joka julkaistiin Britanniassa 14. helmikuuta 2011. Levyltä on julkaistu kaksi singleä, "The Words That Maketh Murder" 7. helmikuuta 2011 ja "The Glorious Land" 18. huhtikuuta 2011.


title: Let England Shake

text: Levyn vastaanotto oli positiivinen. Sen 42 musiikkikriitikon arvioon perustuvat pisteet Metacritic ovat 86/100. Suomessa albumi oli virallisella listalla seitsemän viikkoa, sijoittuen parhaimmillaan seitsemänneksi.


title: Let England Shake

text: Harvey on maininnut levyn saaneen vaikutteita The Doorsin, The Poguesin ja The Velvet Undergroundin musiikista. Levyn keskeisenä teemana on sodankäynti.


title: Kokkolan Oopperakesä

text: Kokkolan Oopperakesä on Kokkolassa vuosittain järjestettävä oopperajuhla. Oopperan tapahtumapaikkana on vuonna 2011 ensi kerran Länsipuistoon pystytettävä suuri teltta.


title: Kokkolan Oopperakesä

text: Tuotantoja ovat olleet "Figaron häät" (2006 ja 2007), "Lepakko" (2007–2008), "Offerere" (2008), "Lulu" (2009), "Döbeln" 1809 (2009, kantaesitys, tilausteos, levytys ilmestynyt 2010), "Hästarna kommer" (2009), ja vuonna 2010 ohjelmassa oli Georges Bizet'n "Carmen". Vuoden 2011 Oopperakesässä pääteoksena oli Mozartin "Taikahuilu". Vuonna 2012 oli ohjelmassa Heinz-Juhani Hoffmannin teos "Ahti Karjalainen – elämä, Kekkonen ja teot".


title: Kokkolan Oopperakesä

text: Vuonna 2013 ei aikataulullisista syistä ollut kesäfestivaalia, ja siksi yhdistys järjesti marraskuussa festivaaliviikon. Viikon pääteos oli Benjamin Brittenin "Pieni nokipoika". Kurt Weillin harvoin esitetty "Silbersee" ("Hopeameri") tulee esitykseen Oopperakesässä 2014. Teoksen ohjaajan Anu Komsin mukaan Weillin musiikki on siinä lyyrisimmillään


title: Kokkolan Oopperakesä

text: Festivaalin järjestää Kokkolan oopperayhdistys.


title: O. J. Tuulio

text: Oiva Johannes Tuulio (vuoteen 1933 Tallgren; 17. tammikuuta 1878 Pyhäjärvi Ul – 21. kesäkuuta 1941 Helsinki) oli suomalainen kielentutkija ja Helsingin yliopiston professori.


title: O. J. Tuulio

text: Tuulion vanhemmat olivat rovasti Ivar Markus Tallgren ja Jenny Maria Montin. Hänen sisarensa oli esseisti ja kriitikko Anna-Maria Tallgren ja veljensä arkeologian professori Aarne Michael Tallgren.


title: O. J. Tuulio

text: Tuulio pääsi ylioppilaaksi Turun suomalaisesta klassillisesta lyseosta 1896 ja valmistui filosofian kandidaatiksi 1901 sekä lisensiaatiksi ja tohtoriksi 1907. Hänen väitöskirjansa oli ensimmäinen espanjankielinen väitöskirja Helsingin yliopistossa.


title: O. J. Tuulio

text: Tuulio oli Helsingin suomalaisen normaalilyseon latinan kielen opettajana 1906–1907, vt. lehtorina 1909–1910 ja ranskan kielen opettajana 1910–1911. Hän toimi Helsingin yliopiston eteläromaanisten kielten dosenttina 1910–1928 ja yliopiston historiallis-kielitieteellisen laitoksen amanuenssina 1920–1935. Hän oli eteläromaanisten kielten ylimääräinen professori vuodesta 1928 alkaen ja Satakuntalaisen osakunnan inspehtori 1931–1934.


title: O. J. Tuulio

text: Tuulio oli Suomalaisen kirjallisuuden edistämisrahaston kaunokirjallisuuden osaston jäsen vuodesta 1911, "Nykysuomen sanakirjan" neuvottelukunnan jäsen 1929–1935 sekä Suomen itämaisen seuran johtokunnan jäsen 1933–1935 ja seuran varapuheenjohtaja vuodesta 1935. Hän avusti "Neuphilologische Mitteilungen" -lehteä 1913–1923 ja toimitti "Revista Comercial de Finlandia" -lehteä vuodesta 1938.


title: O. J. Tuulio

text: Tuulio oli naimisissa vuodesta 1917 filosofian tohtori, kirjailija Tyyni Maria Haapasen kanssa kanssa. Heillä oli kolme lasta, joista vanhin Jaakko Marcus Ilmari Tuulio kaatui jatkosodassa.


title: Vapaa Karjala

text: Vapaa Karjala (vuosina 1931–1937 Vapaa Karjala ja Inkeri, 1938–1939 Karjala–Inkeri) oli Sortavalassa ja Viipurissa vuosina 1920–1939 ilmestynyt sanomalehti.


title: Vapaa Karjala

text: Karjalan kansalaisliiton Itä-Karjalan komitean julkaisema "Vapaa Karjala" oli Itä-Karjalan pakolaisille tarkoitettu viikkolehti. Se sisälsi lähinnä pakolaisten lähtöalueita koskevia uutisia ja kirjoituksia. Varsinaista Suur-Suomi-propagandaa lehdessä oli vähän. Aluksi julkaistiin jonkin verran myös karjalankielistä aineistoa.


title: Vapaa Karjala

text: Vuonna 1923 "Vapaa Karjala" siirtyi Sortavalasta Viipuriin. Vuonna 1928 se muutettiin myös inkeriläispakolaisten äänenkannattajaksi, jolloin Inkerin liiton vuodesta 1922 lähtien julkaisema aikakauslehti "Inkeri" lakkasi ilmestymästä. Vuonna 1931 Karjalan kansalaisliiton Itä-Karjalan komitean ja Inkerin liiton yhteisen lehden nimeksi muutettiin "Vapaa Karjala ja Inkeri". Vuodesta 1938 lähtien se ilmestyi pelkästään kansalaisliiton lehtenä nimellä "Karjala–Inkeri". Lehden ominta alaa olivat Neuvostoliittoa ja varsinkin Neuvosto-Karjalaa koskevat uutiset.


title: Vapaa Karjala

text: "Vapaan Karjalan" ja sen seuraajien päätoimittajina työskentelivät Ville Söderholm (vastaava toimittaja 1920 ja 1921), Aleksanteri Sadovnikov (1920–1921), Ilmari Havu (1921–1922), Otto Kotonen (1923–1933), Ilmari Raekallio (1934) ja Eino Parikka (1934–1939).


title: Inkerin Sanomat

text: Inkerin Sanomat (vuonna 1920 Kirjasalon Sanomat) oli Raudussa ja Käkisalmessa vuosina 1920–1922 ilmestynyt sanomalehti.


title: Inkerin Sanomat

text: ”Inkeriläisten äänenkannattajana” kerran viikossa ilmestynyt lehti oli erikoistunut Inkerin ja sieltä Suomeen tulleiden pakolaisten asioihin. Syksystä 1922 lähtien sen työtä jatkoi Inkerin liiton aikakauslehti "Inkeri". Vuoden 1926 lopussa "Inkeri" yhdistettiin Karjalan kansalaisliiton Itä-Karjalan komitean julkaisemaan "Vapaaseen Karjalaan", josta tuli järjestöjen yhteinen lehti.


title: Inkerin Sanomat

text: Sanomalehden luonteisena ilmestyneiden "Kirjasalon" ja "Inkerin Sanomien" päätoimittajina työskentelivät Kaarlo Stendahl ja S. Termonen yhdessä (1920) ja Termonen yksin (1921), vastaavana toimittajana Topi Orpana (1921–1922) ja toimittajana Antti Tiittanen (1921–1922).


title: 1. erillinen viestikomppania

text: 1. Erillinen Viestikomppania perustettiin 1952 Riihimäellä osana Viestirykmenttiä. Se siirtyi 8. kesäkuuta 1953 Ouluun vanhoille Suomen suuriruhtinaskunnan aikaisille puukasarmeille, ja se alistettiin Pohjois-Suomen sotilasläänin komentajalle. Viestitarkastaja määräsi kuitenkin komppanian koulutustehtävät ja vastasi sen viestimateriaalisesta kehittämisestä. Komppaniaan kuuluivat neljä radio- ja neljä puhelinjoukkuetta sekä komento- ja huoltojoukkue. Lisäksi komppanialla oli toimisto ja tarvittavat varastot. Komppaniaan kuulunut viestikorjaamo erotettiin myöhemmin erilliseksi korjaamoksi ja se alistettiin Oulun korjaamolle. Komppaniassa annettiin prikaati- ja armeijakuntatason viestijoukkojen sotilasopetusta vuoteen 1989 saakka, jolloin yksiköstä muodostettiin Pohjois-Suomen Viestipataljoona. Muodostettaessa pataljoonan henkilöstöä täydennettiin Kainuun prikaatin ja Karjalan prikaatin viestikomppanioiden ja osalla 2. erillisen viestikomppanian kantahenkilökunnalla.


title: Alvin Ailey American Dance Theater

text: Alvin Ailey American Dance Theater on amerikkalaisen tanssijan Alvin Aileyn vuonna 1958 New Yorkiin perustama tanssiteatteri. Se on ensimmäinen nykytanssiin keskittyvä tanssiteatteri jolla on oma ohjelmisto. Sen nykyinen johtaja on Judith Jamison.


title: Alvin Ailey American Dance Theater

text: Siihen kuuluu osana Ailey II, joka perustettiin 1970-luvulla kun kiertueiden vuoksi luovaan työhön ei jäänyt riittävästi aikaa. Ailey II:n johtaja on Sylvia Waters.


title: Lockheed EC-130J

text: Lockheed EC-130J on muunneltu C-130J Hercules lentokone, joka pystyy lähettämään tallennettua sekä datalinkin kautta reaaliaikaista televisio- ja radiolähetystä sekä sotilaallista kommunikaatiota noin 100-500 kilometrin etäisyydelle. Lentokoneen maksimilentokorkeus on 8 500 metriä.


title: Riian keskustori

text: Riian keskustori () on Riiassa, Latviassa sijaitseva yksi Euroopan suurimmista toreista ja basaareista. Se avattiin 2. marraskuuta 1930, jolloin se oli suurin ja modernein kauppapaikka maailmassa. Se on kooltaan 72 300 neliömetriä.


title: Riian keskustori

text: 28. joulukuuta 1922 Riian kaupunginvaltuusto teki päätöksen kauppapaikan rakentamisesta keskustaan. Siihen aikaan siellä oli jo lähistöllä kauppapaikka, mutta se oli liian pieni ja likainen kasvavaan kaupunkiin.


title: Riian keskustori

text: Suunnittelijana toimi kaupungin arkkitehti Pavils Dreijmanis. Hankkeen suunnittelussa olivat mukana myös insinöörit V. Isajevs ja G. Tolstojs sekä arkkitehti P. Pavlovs. Yhteensä oli tarkoitus rakentaa viisi paviljonkia – lihapaviljonki, maitotuotteiden paviljonki, vihannespaviljonki sekä kalapaviljonki. Rakennustyöt alkoivat lopulta kesäkuussa 1924. Vuonna 1926 kävi kuitenkin ilmi, että alkuperäinen hanke edellyttää joitakin muutoksia ja lisäyksiä, jotka ylittivät hankkeen alkuperäiset kustannukset, joten rakennustyöt jouduttiin lopettamaan. Rakentaminen aloitettiin uudelleen vasta vuonna 1928, ja tori valmistui syksyllä 1930. Riian keskustori on suurin sodanjälkeinen rakennus Riiassa.


title: Riian keskustori

text: Myyjät myyvät tuotteitaan korkeissa halleissa, jotka olivat ensimmäisen maailmansodan aikaan Saksan ilmalaivojen sijoituspaikkoja. Alueella on yli 3 000 kauppapaikkaa, ja siellä käy parhaimmillaan päivittäin 100 000 asiakasta.


title: Raphaël Varane

text: Raphaël Xavier Varane (s. 25. huhtikuuta 1993 Lille, Ranska) on ranskalainen jalkapalloilija, joka edustaa Real Madridia. Hän on pelipaikaltaan keskuspuolustaja tai puolustava keskikenttäpelaaja.


title: Raphaël Varane

text: Martiniquelaista syntyperää oleva Varane aloitti jalkapalloilun lilleläisessä AS Hellemmesissä seitsemänvuotiaana, mistä hän siirtyi kotikaupunkinsa suurseuran Lille OSC:n paikallisvastustajan RC Lensin organisaatioon kaksi vuotta myöhemmin. Käytyään läpi seuran eri juniori-ikäluokat Varane teki ensimmäisen ammattilaissopimuksensa ennen kauden 2010–2011 alkua. Hän debytoi Ranskan korkeimmalla sarjatasolla Ligue 1:ssä 7. marraskuuta 2010 ottelussa Montpellier’ta vastaan ja vakiinnutti kauden kuluessa paikkansa Lensin avauskokoonpanossa.


title: Raphaël Varane

text: 22. kesäkuuta 2011 Lensin puheenjohtaja Gervais Martel ilmoitti Varanen siirtyvän espanjalaisjätti Real Madridiin. Siirto sai vahvistuksensa 27. kesäkuuta 2011, kun hän läpäisi seuran järjestämän lääkärintarkastuksen. Varane allekirjoitti madridilaisseuran kanssa kuusivuotisen sopimuksen ja siirtosummaksi ilmoitettiin 10 miljoonaa euroa.


title: Raphaël Varane

text: Varane sai joukkueessa ensimmäiseksi pelinumerokseen 19 ja ensimmäisen ottelunsa hän pelasi harjoituskaudella Los Angeles Galaxyä vastaan. Hän pelasi ottelussa yhden puoliajan, kun espanjalaisseura voitti ottelun numeroin 4–1. Neljää päivää myöhemmin pelatussa harjoitusottelussa meksikolaista Club Deportivo Guadalajaraa vastaan hän oli ensimmäistä kertaa avauskokoonpanossa. Hän pelasi lopulta yhteensä seitsemässä ottelussa kahdeksasta harjoituskauden aikana.


title: Raphaël Varane

text: Ensimmäisen virallisen ottelunsa Real Madridissa hän pelasi 21. syyskuuta 2011 Racing Santanderia vastaan. Hän aloitti ottelun avauskokoonpanosta puolustajaparinsa Ricardo Carvalhon viereltä. Ottelu päättyi tasatulokseen 0–0. Seuraavassa sarjaottelussa Rayo Vallecanoa vastaan hän oli jälleen avauskokoonpanossa ja onnistui samalla tekemään myös ensimmäisen maalinsa. Varanesta tuli samalla seura historian nuorin ulkomaalaissyntyinen maalintekijä 18 vuoden ja 152 päivän ikäisenä. 27. syyskuuta 2011 hän pelasi ensimmäisen ottelunsa Mestarien liigassa alankomaalaista Ajaxia vastaan. Kaksi kuukautta myöhemmin hän pelasi toisen ottelunsa Mestarien liigassa kroatialaista Dinamo Zagrebia vastaan. Hän aloitti ottelun avauskokoonpanosta ja syötti joukkueen viidennen maalin, jonka viimeisteli José Callejón. Real Madrid voitti lopulta oman lohkonsa puhtaalla pelillä.


title: Raphaël Varane

text: Kaudelle 2012–2013 Varane vaihtoi pelinumerokseen 2. Hän pelasi kauden ensimmäisen ottelunsa 18. syyskuuta 2012 Mestarien liigassa, kun madridilaisseura kohtasi englantilaisen Manchester Cityn. 30. tammikuuta 2013 hän pelasi uransa ensimmäisen El Clásicon Barcelonaa vastaan Copa del Reyssä. Hän valittiin ottelun parhaaksi pelaajaksi pysäytettyään useita Barcelonan hyökkäyksiä, mukaan lukien Xavin laukauksen, jonka hän pelasti maaliviivalta. Hän tasoitti ottelun 1–1 puskuosumallaan, joka jäi samalla myös ensimmäisen osaottelun lopputulokseksi. Toisessa osaottelussa 26. helmikuuta 2013 hän teki Real Madridin kolmannen maalin kulmapotkusta, kun madridilaisseura haki 1–3-vierasvoiton Camp Noulta.


title: Raphaël Varane

text: Varane on pelannut myös Ranskan alle 18- ja alle 21-vuotiaiden maajoukkueissa. Ensiesiintymisensä aikuisten maajoukkueessa hän teki 22. maaliskuuta 2013 pelatussa Georgiaa vastaan.


title: E. Piirinen

text: Erland (Eelu) Piirinen, sukunimi aik. "Piri" (31. lokakuuta 1869 Harjavalta – 24. huhtikuuta 1949 Harjavalta) oli suomalainen toimitusjohtaja ja kirjallisuuden suomentaja. Hän käytti myös nimimerkkejä "Väinö Marjamaa" ja "Lauri Suonperä".


title: E. Piirinen

text: Piirisen vanhemmat olivat maanviljelijä Maurits Biri ja Vivika Wilhelmiina Hälli. Hän pääsi ylioppilaaksi 1891 Porin lyseosta ja opiskeli sitten Helsingin yliopistossa.


title: E. Piirinen

text: Piirinen toimi Haminan kaupunginviskaalina 1905–1910 ja hän oli sitten Weilin & Göös Oy:n palveluksessa vuodesta 1910 alkaen. Myöhemmin Piirinen oli Kustannus Oy Kirjan teknillisenä johtajana ja "Larsson & Jantunen Oy":n toimitusjohtajana.


title: E. Piirinen

text: Erland Piirinen oli naimisissa vuodesta 1906 Hanna Ottilia Mäkelän kanssa.


title: V. Luja

text: Vendla (Venla) Salome Luja, os. "Kallio" (7. toukokuuta 1889 Naantali – 13. toukokuuta 1949 Espoo) oli suomalainen kirjailija.


title: V. Luja

text: Venla Luja toimi 1934 perustetun Leppävaaran Työväen Näyttämön puheenjohtajana.


title: Nathanaël Berthon

text: Nathanaël Berthon (s. 1. heinäkuuta 1989 Romagnat) on ranskalainen moottoriurheilija.


title: Nathanaël Berthon

text: Hän aloitti uransa karting-sarjoissa vuonna 2006. Vuonna 2008 Berthon kilpaili Formula Renault West European Cup ja Eurocup Formula Renault sarjoissa. Hän jatkoi molemmissa sarjoissa vuonna 2009 sijoittuen kolmanneksi. Samana vuonna hän voitti Ranskan Formula Renault sarjan mestaruuden. Vuonna 2010 Berthon siirtyi Formula Renault 3.5 sarjaan sijoittuen seitsemänneksi. Hän ajoi myös kolme kilpailua Britannian F3-mestaruussarjassa sijoittuen parhaimmillaan 13:nneksi.


title: Nathanaël Berthon

text: Vuonna 2011 Berthon ajoi neljä kilpailua Aasian GP2-sarjassa Racing Engineering-tallissa saavuttamatta pisteitä. Hän jatkoi myös FR 3.5 sarjassa samana vuonna. Hän keräsi 37 pistettä ja sijoittui loppupisteissä 13:nneksi. Vuonna 2012 Berthon ajoi GP2-sarjassa Racing Engineering-tallissa. Hän sijoittui toiseksi Espanjan sprinttikisassa. Hän keräsi 60 pistettä sijoittuen loppupisteissä 12:ksi. Vuonna 2013 Berthon jatkaa GP2-sarjassa Trident-tallissa. Hän otti ensimmäisen GP2-voittonsa Unkarin sprinttikilpailussa. Hän sijoittui sarjan 20:ksi. Vuonna 2014 Berthon jatkoi sarjassa ja siirtyi Venezuela GP Lazarus -talliin saavuttaen 17 pistettä.


title: Nathanaël Berthon

text: Samana vuonna hän osallistui ensikertaa Le Mansin 24 tunnin ajoon. Vuonna 2015 Berthon jatkoi kilpailemista GP2:ssa jatkaen Lazarus -tallissa.


title: Nathanaël Berthon

text: Kaudella 2015–2016 Berthon kilpaili Formula E -sarjassa Team Aguri -tallissa.


title: Siviili- ja talousvaliokunta

text: Siviili- ja talousvaliokunta oli Porvoon maapäiville 1809 perustettu ensimmäinen valiokunta, jonka tehtävänä oli käsitellä valtion eli kruununveroja sekä sotalaitosta koskevat esitykset. Porvoon maapäiville perustettiin raha-asiainvaliokuntakin. Myöhemmin 1863-1864 valtiopäivillä valtiopäivämiehet järjestäytyivät useiksi valiokunniksi ja valtiopäivätoiminta alkoi jäsentyä.


title: Siviili- ja talousvaliokunta

text: Ruotsin kuningaskunnan säätyvaltiopäivillä valiokuntia oli kutsuttu deputaatioiksi.


title: Plantaasi-festivaali

text: Plantaasi-festivaali on musiikin ympärille rakentuva kesätapahtuma.


title: Plantaasi-festivaali

text: Plantaasi-festivaalin juuret ovat opiskelijoiden järjestämissä kesäbileissä. Tapahtuma tunnettiin vuosina 2001–2009 nimellä Plantaasirock. Plantaasi-nimen tapahtuma on saanut siitä, että se järjestettiin ensimmäisinä vuosinaan paikallisen viljelijän viljelysmailla. Vuonna 2010 tapahtuma laajennettiin julkiseksi. Lisäksi tavoitteeksi asetettiin alueen yleisen kulttuuritarjonnan lisääminen ja väestöryhmien välisen kanssakäymisen kehittäminen. Samalla tapahtuman nimi muuttui Plantaasirockista Plantaasi-festivaaliksi. Vuonna 2012 tapahtuma järjestettiin Kuopiossa.


title: Plantaasi-festivaali

text: Ensimmäinen kaupallinen Plantaasi-festivaali järjestettiin Kuntorannassa 9.7.–11.7.2010. Tapahtumaan oli hankittu nimekäs esiintyjäkaarti, ja lavalla nähtiin muun muassa Raappana, Paleface, Haloo Helsinki!, Pelle Miljoona, Raaka-Aine ja Bone5. Tapahtuma järjestettiin pääosin paikallisten nuorten, Savonia-ammattikorkeakoulun ulkomaalaisten opiskelijoiden ja nuorten yrittäjien voimin.


title: Plantaasi-festivaali

text: Toista kertaa järjestetty Plantaasi-festivaali kantoi nimeä Plantaasi 11. Perjantaina 8.7. Plantaasi 11 -festivaalissa esiintyivät helsinkiläiset bändit Verga ja Ready for the Rodeo sekä Idols-ohjelmasta tutut Lotta Sandholm ja Jusu Wirekoski. Perjantai-illan pääartistina nähdään Carmen Gray. Lauantaina 9.7. Plantaasin päälavalla nähtiin mm. Tommi Kalenius, blueskitaristi Erja Lyytinen sekä Haloo Helsinki!. Sunnuntaina 10.7. esiintyivät pikkukakkosesta tuttu Tuttiritari sekä Tommi Läntinen ja Pelle Miljoona.


title: Gabriel Tolpo

text: Aksel Gabriel Tolpo (1. helmikuuta 1813 Nurmijärvi – 31. maaliskuuta 1886 Vihti) oli Suomen suuriruhtinaskunnan säätyvaltiopäivien valtiopäivämies ja vuoden 1863 valtiopäiviä edeltäneen säätyvaliokunnan eli tammikuun valiokunnan talonpoikaissäädyn edustaja.


title: Gabriel Tolpo

text: Tolposta itsestään tuli talonpoikaissäädyn valtiopäivämies vuoden 1872 valtiopäiville. Hänet valittiin Lohjan tuomiokunnasta.


title: Gabriel Tolpo

text: Hän kannatti valtiopäivillä mm. hevoskyyditysmaksun korottamista ja tientekovelvollisuuden aikaisempaa tasaisempaa jakamista.


title: Gabriel Tolpo

text: Tolpo oli Suomalaisen Kirjallisuuden Seuran jäsen vuodesta 1862.


title: Gabriel Tolpo

text: Tolpon tyttärenpoika oli vihtiläinen kansanedustaja Artturi Hiidenheimo.


title: Pyhän ruumiin juhlapäivä

text: Pyhän ruumiin juhlapäivä eli Herran ruumiin juhla eli Kristuksen pyhän ruumiin ja veren juhla (, usein lyhemmin "Corpus Christi") on roomalaiskatolisen kirkon juhlapäivä, jota vietetään ehtoollisaineissa palvotun Kristuksen ruumiin kunniaksi. Juhlapäivää alettiin viettää vuonna 1264 paavi Urbanus IV:n määräyksestä.


title: Pyhän ruumiin juhlapäivä

text: Pyhän ruumiin juhlapäivää vietetään 60 päivää pääsiäisen jälkeen, Pyhän Kolminaisuuden päivän jälkeisenä torstaina. Se on siten yleensä kesäkuussa, joskus toukokuun lopulla. Vuonna 2015 se oli 4. kesäkuuta.


title: Pyhän ruumiin juhlapäivä

text: Päivän viettoon kuuluu katolisissa maissa perinteisesti musiikkia, tanssia ja ilotulituksia.


title: Pyhän ruumiin juhlapäivä

text: Pyhän ruumiin juhlapäivää vietetään yleisenä pyhäpäivänä monissa katolisissa Euroopan maissa, muun muassa Itävallassa, Kroatiassa, Puolassa ja Portugalissa, sekä monissa Latinalaisen Amerikan maissa, kuten Brasiliassa, Kolumbiassa, Boliviassa, Chilessä ja Dominikaanisessa tasavallassa.


title: Pyhän ruumiin juhlapäivä

text: Varhaisin mahdollinen viettopäivä on 21. toukokuuta (kuten 1818 ja 2285), myöhäisin 24. kesäkuuta (kuten 1943 ja 2038).


title: Hercules (vuoden 1983 elokuva)

text: Hercules on vuonna 1983 julkaistu Luigi Cozzin ohjaama italialainen seikkailuelokuva. Se on muunnelma kreikkalaisen mytologian sankarin Herakleen (latinaksi "Hercules") seikkailuista.


title: Hercules (vuoden 1983 elokuva)

text: Elokuvassa Hercules (kehonrakentaja Lou Ferrigno) taistelee kuningas Minosta vastaan, joka käyttää "tiedettä" valloittaakseen maailman. Herculeen tehtävänä on pysäyttää hänet ja pelastaa rakastamansa prinsessa. Seikkailut sisältävät muun muassa taisteluja animoituja jättiläisrobotteja vastaan. Cannon Filmsin tuottaman elokuvan musiikin on säveltänyt Pino Donaggio.


title: Hercules (vuoden 1983 elokuva)

text: "Hänet, jolla on sadan raavaan miehen voimat, lähetti Zeus ihmiskunnan pelastukseksi."


title: Hercules (vuoden 1983 elokuva)

text: Kriitikkojen teilaamasta elokuvasta on myöhemmin tullut eräänlainen kulttisuosikki. Vuonna 1985 julkaistiin sen jatko-osa Voittamaton taistelija (Hercules II).


title: Amerikanpyökki

text: Amerikanpyökki ("Fagus grandifolia") on pyökkikasveihin kuuluva kesävihanta puu, joka kasvaa alkuperäisenä Pohjois-Amerikan itäosissa. Tämä suurikokoinen puu on ainoa Pohjois-Amerikassa kasvava pyökkilaji, joka tunnetaan erityisesti kolmionmuotoisista, syötävistä pähkinöistään. Lisäksi sitä käytetään saha- ja polttopuuna sekä kreosootin raaka-aineena.


title: Amerikanpyökki

text: Amerikanpyökki on hidaskasvuinen ja pitkäikäinen puu, joka kasvaa yleensä 20–25 metriä korkeaksi, mutta voi saavuttaa suotuisissa olosuhteissa yli 40 metrin korkeuden ja jopa 300–400 vuoden iän. Sillä on lähelle maanpintaa levittäytyvä juuristo, paksu runko, siniharmaa ja sileä kaarna, yläviistot ja vahvat haarat sekä tiheä ja kupumainen latvus.


title: Amerikanpyökki

text: Kuluvan kesän kasvainranka on karvainen, ja suipot silmut ovat hoikkia ja 2 senttimetriä pitkiä. Korvakkeettomat, kellanvihreät lehdet sijaitsevat varrella kierteisesti ja niissä on 4–12 millimetriä pitkä lehtiruoti. Lehtilapa on 6–14 senttimetriä pitkä, sahalaitainen, soikea, suippotyvinen ja suippokärkinen.


title: Amerikanpyökki

text: Amerikanpyökki on yksikotinen kasvi, joka kukkii maalis–toukokuussa ja kantaa hedelmää syys–lokakuussa. Hedekukinto on tiheä ja pallomainen viuhkosto, joka riippuu pitkän kukintoperän varassa. Pareittain puussa sijaitsevista emikukista kehittyy pölytyksen jälkeen ruskeita tai punaruskeita, piikkisiä kehtoja, joiden läpimitta on noin 2,5 senttimeriä. Kehtojen sisälle kätkeytyy yleensä kaksi onttoa pähkinää, joiden läpimitta on 12–18 millimetriä. Kehto halkeaa liuskoiksi loka–marraskuun aikana ja pähkinät putoavat maahan.


title: Amerikanpyökki

text: Amerikanpyökin siementuotanto alkaa kunnolla vasta 40 vuoden iässä ja saavuttaa huippunsa 60 vuoden iässä. Hyvät siemenvuodet kertautuvat 2–8 vuoden välein. Siemenet ovat raskaita, joten ne putoavat yleensä puun lähiympäristöön, mistä jyrsijät ja linnut voivat levittää niitä kauemmaksi. Siementen lisäksi laji leviää kanto- ja juurivesojen avulla erityisesti levinneisyysalueen pohjoisosissa.


title: Amerikanpyökki

text: Amerikanpyökki on kotoisin Pohjois-Amerikan itäosista, missä sen levinneisyysalue ulottuu koillisessa Cape Bretonin saarelle ja Nova Scotiaan, luoteessa Pohjois-Michiganiin ja Itä-Wisconsiniin, lounaassa Itä-Texasiin ja kaakossa Pohjois-Floridaan. Parhaiten se menestyy Ohiojoen ja Mississippijoen laaksojen alluviaalisessa maaperässä. Sitä tavataan myös Koillis-Meksikon vuoristoalueilla (var. "mexicana"). Ennen jääkausia levinneisyysalue ulottui koko mantereen poikki Kaliforniaan saakka.


title: Amerikanpyökki

text: Amerikanpyökki kasvaa sekapuuna tuoreissa, kosteissa ja runsasravinteisissa metsissä, yleensä pohjoisen puolella. Sitä tavataan 1 000 metrin korkeudelle asti Appalakkien vuoriston eteläosissa – pohjoisessa se menestyy vain alavilla mailla.


title: Amerikanpyökki

text: Amerikanpyökki on valtapuu tai lisävaltapuu koillisissa osavaltioissa, Suurten järvien ympäristössä ja Appalakkien vuoristossa kasvavissa lehtimetsissä, jotka ovat jo saavuttaneet päätemetsävaiheen. Sen tavallisimpia seuralaislajeja ovat sokerivaahtera, punavaahtera, keltakoivu, amerikanlehmus, kiiltotuomi, kuningasmagnolia, strobusmänty, punakuusi, hikkorit ja tammet.


title: Amerikanpyökki

text: Amerikanpyökin kasvukausi vaihtelee sijainnin mukaan 100 päivästä 280 päivään. Vuoden keskilämpötila on 4–21 celsiusastetta ja vuotuinen sademäärä 760–1 270 millimetriä.


title: Amerikanpyökki

text: Amerikanpyökin tiivis puuaines kestää hyvin kulutusta ja soveltuu erinomaisesti sorvaukseen ja höyrytaivutukseen. Metsäteollisuudessa siitä tehdään lähinnä lattialautoja, huonekaluja, puuviilua ja ratapölkkyjä. Kemianteollisuudessa siitä valmistetaan myrkyllistä kreosoottia, jota käytetään puun kyllästämisessä. Siitä saadaan myös erinomaista polttopuuta.


title: Amerikanpyökki

text: Ennen vanhaan amerikanpyökin lehtiä ja kaarnaa käytettiin kasvivärjäyksessä. Sen kolmikulmaisia pähkinöitä on syöty sellaisenaan ja niistä on paahdettu kahvinkorviketta. Ihmisten lisäksi pähkinöitä käyttävät ravintonaan monet villieläimet, esimerkiksi hiiret, oravat, mustakarhut, valkohäntäpeurat, ketut, röyhelöpyyt, sorsat ja sinitöyhtönärhet. Pohjois-Amerikan intiaanit valmistivat amerikanpyökistä erilaisia rohdoksia, joilla puhdistettiin verta ja hoidettiin matoja, tuberkuloosia, sankkeria, sydänvaivoja, palohaavoja ja myrkkymuratin aiheuttamaa ihottumaa.


title: Bridesmaid

text: Bridesmaid tai Bridesmaids voi tarkoittaa ainakin seuraavia:


title: Elämän tarkoitus (Eppu Normaalin kappale)

text: Elämän tarkoitus on suomalaisen rockyhtyeen Eppu Normaalin musiikkikappale. Se on neljäs raita yhtyeen "Kahdeksas ihme" -studioalbumilla, joka julkaistiin vuonna 1985. Kappale on julkaistu myös tuplakokoelmalevyllä "Reppu 2" levyn 1 kuudentena raitana.


text: Kappaleen on säveltänyt Pantse Syrjä ja sanoittaneet Pantse ja Martti Syrjä.


text: Kappaleen riimityksessä ”elämän tarkoitus on ikävän karkoitus”. Sama riimitys esiintyi tätä ennen Mikko Alatalon kappaleessa ”Maailmanlopun meininki” albumilta "Ikävän karkoitus", joka julkaistiin vuonna 1984.


text: Radiomafian top 500 -äänestyksessä vuonna 1995 "Elämän tarkoitus" oli 460. menestynein kappale.


title: Ville Hukkanen

text: Ville Hukkanen (s. 14. heinäkuuta 1992) on suomalainen nyrkkeilijä.


title: Ville Hukkanen

text: Hän voitti ensimmäisen Suomen mestaruutensa yleisessä sarjassa jo 16-vuotiaana vuonna 2009. Mutta on sitten urallaan kärsinyt useista käsivammoista johtuneista loukkaantumisista. .


title: Ville Hukkanen

text: Turkissa käydyissä EM-kilpailuissa 2011 Hukkanen nyrkkeili alle 75 kilon sarjassa ja putosi jatkosta toisella kierroksella tultuaan hylätyksi ottelussa Ukrainan Dmitro Mitrofanovia vastaan. Mitrofanov johti ottelua tuossa vaiheessa pistein 16–4. .


title: Ville Hukkanen

text: Ville Hukkanen voitti sotilaiden avoimissa EM-kisoissa syyskuussa 2012 hopeaa hävittyään loppuottelussa niukasti saksalaiselle Kevin Kunzelille pistein 10–11..


title: Ville Hukkanen

text: Venäjän Kaliningradissa käydyissä 22-vuotiaiden EM-kisoissa joulukuussa 2012 Hukkanen ylsi pronssille hävittyään välierässä isäntämaan Dmitri Bivolille pistein 6–11. .


title: Ville Hukkanen

text: Kazakstanissa käydyissä MM-kilpailuissa 2013 Hukkanen voitti alle 81 kilon sarjassa ensimmäisessä ottelussaan nepalilaisen Deepak Maharjanin mutta hävisi toisella kierroksella isäntämaan Adilbek Niazymbetoville.


title: Ville Hukkanen

text: Huhtikuussa 2015 Hukkanen voitti 81 kilon sarjan Suomen mestaruuden tyrmäämällä vastustajansa Jere Jokisen ensimmäisessä erässä.


title: Ville Hukkanen

text: Ville Hukkasta valmentaa hänen isänsä, nyrkkeilyn EM-mitalisti Esa Hukkanen.


title: Makulaku

text: Makulaku Lakritsa Oy on vuonna 1994 perustettu suomalainen perheyritys. Yrityksen pääkonttori ja tehdas sijaitsevat Porvoossa. Yhtiö valmistaa sekä mustaa lakritsia että kehittelemiään täytelakritsoja. Vuonna 2011 yhtiö investoi toimitilojen laajennukseen ja kolmanteen tuotantolinjaan noin kolme miljoonaa euroa.


title: Makulaku

text: Makulakun lakritsan kansainvälinen myynti on huomattava osa yhtiön liiketoiminnasta. Tuotteita viedään 15 maahan joko Makulakun omilla tuotemerkeillä tai jälleenmyyjien tuotemerkeillä.


title: Makulaku

text: Makulaku on valmistanut luomulakritsia vuodesta 1997 lähtien. Täyteluomulakritsien tuotanto alkoi vuonna 2011. Luomulakritsa on kehitetty Viikki Food Centren kanssa ja se on valmistettu EU:n luomutuotevaatimusten mukaisesti. Luomutäytelakritsoita valmistetaan useaa eri makua. Tärkeimmistä raaka-aineista vain vehnäjauho on peräisin Suomesta. Tuotteen kehitystyö kesti kolme vuotta. Luomutäytelakritsa sai Luomuliiton "Vuoden Luomutuote 2011" -valinnoissa kunniamaininnan.


title: Morsiusneidot

text: Morsiusneidot ("Bridesmaids") on vuonna 2011 ensi-iltansa saanut yhdysvaltalainen komediaelokuva. Elokuva kertoo Anniesta, jonka paras ystävä on menossa naimisiin, mutta morsiamen uusi ystävä aiheuttaa kilpailutilanteita häiden valmistelussa. Elokuvassa morsianta näyttelee Maya Rudolph ja hänen parasta ystäväänsä Kristen Wiig, joka on myös toinen elokuvan käsikirjoittajista. He ovat näytelleet yhdessä myös amerikkalaisessa "Saturday Night Live" -sketsiviihdesarjassa.


title: Morsiusneidot

text: Elokuva sai Oscar-ehdokkuuden parhaasta alkuperäisestä käsikirjoituksesta. Lisäksi Melissa McCarthy oli ehdolla parhaan naissivuosan Oscar-palkinnon saajaksi.


title: Morsiusneidot

text: Elokuva kertoo Anniesta (Kristen Wiig), jonka paras ystävä Lillian (Maya Rudolph) ilmoittaa menevänsä naimisiin ja pyytää Annieta kaasoksi. Häävalmisteluissa auttaa Lillianin uusi ystävä Helen (Rose Byrne), joka tuntuu Anniesta ärsyttävältä kilpailijalta.


title: Morsiusneidot

text: Elokuva julkaistiin Suomessa 22. heinäkuuta 2011, ja se keräsi elokuvateattereissa 54 893 katsojaa.


title: Narvikin ensimmäinen taistelu

text: Narvikin ensimmäinen taistelu oli 10. huhtikuuta 1940 Narvikin edustalla käyty meritaistelu, joka oli osa Norjan taisteluita toisessa maailmansodassa. Taisteluun osallistui Yhdistyneen kuningaskunnan ja Saksan laivastojen hävittäjiä.


title: Anamanaguchi

text: Anamanaguchi on newyorkilainen chiptune-rockyhtye, joka perustettiin vuonna 2004. Yhtyeessä on neljä jäsentä: johtava lauluntekijä ja kitaristi Peter Berkman, basisti James DeVito, kitaristi Ary Warnaar ja rumpali Luke Silas.


title: Anamanaguchi

text: Omien sanojensa mukaan yhtye tekee ”äänekästä, nopeaa musiikkia hakkeroidulla Nintendo Entertainment Systemillä vuodelta 1985”. Yhtyeen tyyli yhdistää sähkökitaraa, bassoa ja rumpuja chiptune-musiikkiin luoden yhdistelmän sekä perinteisiä soittimia että 8-bittisiä ääniä. Vaikka Anamanaguchi käyttääkin videopelilaitteistoja musiikin tuottamiseen, Berkmanin mukaan heidän suurin vaikuttajansa ei ole ollut videopelimusiikki vaan yksinkertaisempi popmusiikki kuten Beach Boys ja Weezer.


title: Anamanaguchi

text:
Kolmen albumin lisäksi yhtye on myös tuottanut musiikit Scott Pilgrim -sarjakuviin perustuvaan videopeliin "". Pelin kehitti Ubisoft ja se julkaistiin PlayStation 3- ja Xbox 360 -konsoleiden latauspalveluissa vuonna 2010. Pelin musiikit julkaistiin myös soundtrack-albumina digitaalisissa musiikkikaupoissa kuten iTunesissa.
Vuoden 2010 singlet on julkaistu ladattavaksi ilmaiseksi yhtyeen virallisilla kotisivuilla.


title: Narvikin toinen taistelu

text: Narvikin toinen taistelu oli 13. huhtikuuta 1940 Narvikin edustalla käyty meritaistelu, joka oli osa Norjan taisteluita toisessa maailmansodassa. Taisteluun osallistui Yhdistyneen kuningaskunnan ja Saksan laivastojen osastot.


title: Narvikin toinen taistelu

text: Britannian laivasto-osasto, johon kuuluivat taistelulaiva "HMS Warspite", Tribal-luokan hävittäjät "HMS Bedouin", "HMS Cossack", "HMS Punjabi" ja "HMS Eskimo" sekä "HMS Kimberley", "HMS Hero", "HMS Icarus", "HMS Forester" ja "HMS Foxhound", tunkeutui 13. huhtikuuta Ofotfjordiin tuhotakseen siellä olleen Kriegsmarinen fregattenkapitän Erich Beyn alaisuudessa olleen kahdeksan hävittäjän osaston. Laivasto-osaston ilmasuojana oli lentotukialus "HMS Furiousin" lentokoneet.


title: Narvikin toinen taistelu

text: Hieman ennen osastojen kohtaamista "HMS Warspiten" Fairey Swordfish kellukekone upotti Saksan laivaston sukellusveneen "U-64", joka makasi ankkurissa Herjangsfjordissa lähellä Bjerkvikiä. Pian tämän jälkeen seuranneessa taistelussa saksalaisalukset "Z13 Erich Koellner", "Z9 Wolfgang Zenker", "Z11 Bernd von Arnim", "Z18 Hans Lüdemann", "Z19 Hermann Künne", "Z2 Georg Thiele", "Z17 Diether von Roeder", "Z12 Erich Giese" joko tuhoutuivat vihollistulessa tai upottautuivat.


title: Birger Lindberg

text: Birger Barnabas Lindberg (25. marraskuuta 1876 Viipuri – 6. tammikuuta 1940 Haag, Hollanti) oli suomalainen insinööri ja kirjailija.


title: Birger Lindberg

text: Lindbergin vanhemmat olivat maanmittari Alexander Barnabas Lindberg ja Ida Evelina Sofia o.s. Lindberg. Hän pääsi ylioppilaaksi Viipurin lyseosta 1897 ja opiskeli Helsingin yliopistossa valmistuen filosofian kandidaatiksi 1902 ja maisteriksi 1903. Lindberg suoritti vielä vuori-insinööritutkinnon Saksassa.


title: Birger Lindberg

text: Lindberg työskenteli insinöörinä muun muassa Ceylonilla ja Indonesiassa (Batavia). Hän kirjoitti 1910 nimimerkillä "En landsman" ruotsinkielisen matkakuvauksen Sumatralta.


title: Birger Lindberg

text: Birger Lindberg oli naimisissa Gerarda Debora van der Poolin kanssa.


title: Michael Andrews

text: Michael Andrews voi tarkoittaa:


title: Giuseppe Cambini

text: Giuseppe Maria Cambini oli italialaissyntyinen säveltäjä ja viulisti. Hän syntyi todennäköisesti helmikuussa 1746 Livornossa, ja hänen on arvioitu kuolleen 1825, vaikka tämä on saattanut tapahtua jo monta vuotta aiemmin. Cambinin varhaiset vaiheet ovat hämärän peitossa. Hän asettui Pariisiin noin vuonna 1770 ja sai siellä musiikkiaan esitetyksi Concert Spirituel -konserttisarjan yhteydessä. Hän sävelsi yli 700 teosta ja saavutti aikoinaan suosiota soitinmusiikillaan, johon lukeutuu esimerkiksi 149 jousikvartettoa ja runsaasti sinfonia concertanteja. Cambinin teokset edustavat ranskalaista galanttia tyyliä.


title: Blue Devil

text: Blue devil oli tiedusteluilmalaiva, jota aiottiin ensiksi käyttää Afganistanin sodassa vuonna 2011. Suurin osa sen hyötykuormasta oli tarkkailusensoreita ja tietokoneita, jotka käsittelevät sensorien antamaa tietoa. Sen lisäksi se toimi viestintälinkkinä maajoukkojen, maassa olevien sensorien ja komentokeskusten välillä.


title: Blue Devil

text:
Ilmalaivan lentokorkeus oli noin 6 kilometriä ja sen rakensi TCOM LP. Pituutta sillä oli 110 metriä. Sen pystyi olemaan ilmassa viikon kerrallaan. Ensilennoksi oli suunniteltu 15. lokakuuta 2011, mutta se viivästyi 15,4,2012 FAA:n käskystä
Lopullinen Kuolinisku projektille oli että kameravarustus joka oli suunniteltu kattamaan 64 neliökilometriä, vaihdettiin vain 4 neliökilometriä kattavaan fire angel järjestelmään.jonka takia
kesäkuussa 2012 armeija lopetti projektin kannattamattomana.
Alus varastoitiin odottamaan kohtaloaan.


Blue Devil


title: Anne-Marie Appelgren

text: Anne-Marie Appelgren o.s. "Granberg" (9. elokuuta 1903 Helsinki – 29. tammikuuta 1940 Turku) oli suomalainen ruotsin kielellä kirjoittanut kirjailija.


title: Anne-Marie Appelgren

text: Anne-Marie Appelgrenin vanhemmat olivat kauppias John Granberg ja Anna Sigelius. Hän oli naimisissa vuodesta 1925 kenraalimajuri Arvid Appelgrenin (1876–1961) kanssa. Anne-Marie Appelgren sai surmansa talvisodan aikana Turun ilmapommituksessa.


title: Anne-Marie Appelgren

text: Appelgrenin pojantytär on kirjailija Anne Marie Appelgren.


title: Petroskoin lentoasema

text:
Petroskoin lentoasema tai Petroskoin kansainvälinen lentoasema (, ) (IATA: PES, ICAO: ULPB) on Karjalan tasavallan pääkaupungin Petroskoin kahdesta lentoasemasta suurempi. Lentokenttä sijaitsee noin 12 kilometriä Petroskoin keskustasta luoteeseen Suojoen rannalla lähellä Besovetsin (Pesoutsan) kylää.
Se on Venäjän luokituksessa toisen luokan lentoasema, jota voivat käyttää alle 75 tonnin ilma-alukset kuten esimerkiksi Tu-134, An-24 ja Jak-40 tyyppiä olevat lentokoneet. Lentokentältä on ollut ajoittain kansainvälisiä reittilentoja Suomeen. Kentältä on säännöllistä reittiliikennettä lähinnä Moskovaan. Liikennemääriltään kenttä onkin pienehkö, eikä se ole matkustajamääränsä puolesta kuulunut Venäjän 50 vilkkaimman lentoaseman joukkoon.


title: Petroskoin lentoasema

text: Lentoasema perustettiin elokuussa 1939. Lentoasema oli alkujaan sotilaskäytössä. Lentoasema oli Suomen ilmavoimien käytössä jatkosodan vuosina 1941–1944 Äänislinnan sotilaslentoasemana.


title: Petroskoin lentoasema

text: Siviililentoja on tehty vuodesta 1964, ja lentokenttä on edelleen yhdistetyssä sotilas- ja siviilikäytössä. Sitä käyttävät Venäjän federaation asevoimien 159. kaartinhävittäjärykmentti sekä rajavartioinnista vastaavan FSB:n lentokoneet. Lentoaseman nimi oli vuosina 1939–1964 Besovets ja 1964–1994 Petrozavodsk-2. Kansainvälisiä lentoja kentältä on tehty vuodesta 1990.


title: Petroskoin lentoasema

text: Vuosina 1994–2003 kenttää hoiti yritys GAP Aeroport Besovets ja 2003–2009 ZAO Aeroport Petrozavodsk, jotka kumpikin vuorollaan ajautuivat konkurssiin, ja vuodesta 2009 valtiollinen AU RK Aeroport Petrozavodsk. Vuonna 2009 kentälle valmistui uusi valaistus ja se saatiin ympärivuorokautiseen käyttöön, ja reittiliikenne voitiin käynnistää uudestaan.


title: Matti Meikäläinen (täsmennyssivu)

text: Matti Meikäläinen voi tarkoittaa ainakin seuraavia:


title: Von Born

text: Von Born on ruotsalainen ja suomalainen aatelissuku, joka sammunut Suomessa kokonaan ja Ruotsissakin mieslinjalta.


title: Von Born

text: Suku on lähtöisin alkujaan Stralsundista Pommerista, jossa se on tunnettu jo 1500-luvulta alkaen. Herman Heinrinch Born aateloitiin Pyhän Saksalais-Roomalaisen keisarikunnan aateliin vuonna 1750 nimellä "von Born" ja hänen kaksi poikaansa naturalisoitiin Ruotsin aateliin vuonna 1772 ja esiteltiin 1776 Ruotsin ritarihuoneelle aatelissukuna numero 2083. Suku ei ollut vuoden 1809 jälkeen edustettuna Ruotsin ritarihuoneella, mutta se kirjattiin Suomen Ritarihuoneeseen vuonna 1818 numerolla 153. Sukuun kuulunut valtioneuvos Johan August von Born sai vuonna 1864 vapaaherran arvon, minkä jälkeen hänen jälkeläisensä muodostivat Suomessa suvun vapaaherrallisen haaran. Pelkästään aatelinen sukuhaara sammui Suomessa jo 1867. Osa vapaaherrallisen haaran jäsenistä hyväksyttiin uudelleen Ruotsin ritarihuoneelle aatelisena sukuna vuonna 1929. Vapaaherrallinen sukuhaara sammui Suomessa 1956 ja Ruotsissakin mieslinjalta vuonna 1975.


title: Von Born

text:
Suku omisti Suur-Sarvilahden kartanon Pernajassa, jonka lapsettomana kuollut Ernst von Born vaimoineen testamenttasi Svenska Kulturfondenille ja Svenska Litteratursällskapetille.
Suvun tunnettuja suomalaisia jäseniä ovat olleet:Ruotsin vuonna 1986 murhatun pääministerin Olof Palmen isoäiti oli suomalaissyntyinen Hanna von Born. Palme vieraili jonkin aikaa ennen kuolemaansa suomalaisen sosialidemokraatin Ulf Sundqvistin kanssa Pernajan kirkonkylän hautausmaalla von Bornien sukuhaudalla, sekä muutenkin nykyisen Loviisan seudulla Sundqvistin kutsusta sukujuuriinsa tutustuen.


title: Timo Ahlqvist

text: Timo Ahlqvist (s. 2. huhtikuuta 1940 Tampere) on suomalainen jääkiekkoilija. Hän pelasi SM-sarjassa vuosina 1959–1970 ja voitti kaksi Suomen-mestaruutta. Hän edusti Suomen maajoukkuetta yksissä MM-kilpailuissa.


title: Timo Ahlqvist

text: Ahlqvist edusti SM-sarjaurallaan Tampereen Tapparaa vuosina 1959–1965 sekä kolmen ottelun verran Tampereen Hilparaa kaudella 1969–1970. Hän pelasi SM-sarjassa yhteensä 110 ottelua, joissa hänen tehopisteensä olivat 99 + 36 = 135 ja jäähymääränsä 38 minuuttia. Hän voitti Suomen-mestaruuden vuosina 1961 ja 1964 sekä saavutti kaksi SM-hopeaa ja yhden SM-pronssin. Ensimmäisellä mestaruuskaudellaan hän oli koko SM-sarjan paras pistemies kerättyään 17 ottelussa tehopisteet 26 + 6 = 32 ja toisella mestaruuskaudellaankin joukkueensa paras pistemies saldonaan 18 ottelussa 21 + 4 = 25.


title: Timo Ahlqvist

text: Ahlqvist edusti Suomen maajoukkuetta 14 maaottelussa. Hän pelasi Geneven ja Lausannen MM-kilpailuissa 1961 ja teki siellä kaksi maalia, maajoukkueuransa ainoat.


title: Born

text: Born voi tarkoittaa muun muassa:


title: Too big to fail

text: Too big to fail (Liian suuri mennäkseen nurin) on sääntely- ja julkisessa politiikassa puhekielen termi, joka viittaa moraalikatoon, makrotaloustieteeseen, taloudelliseen erikoistumiseen ja rahateoriaan liittyviin markkinahäiriöihin, joita liiketoiminnat kohtaavat.


title: Too big to fail

text: Tämän teorian mukaan tietyt rahoituslaitokset ovat niin suuria ja niin vahvasti kytköksissä toisiinsa, että niiden meneminen konkurssiin olisi tuhoisaa taloudelle. Teorian kannattajat uskovat, että näiden instituutioiden pitäisi saada hallituksilta tai keskuspankeilta tukea, jos ne joutuvat vaikeuksiin. Tällaiset yhtiöt voivat ottaa riskejä, koska ne voivat luottaa politiikkojen tukeen. Termistä on tullut merkittävä julkisessa keskustelussa 2007–2010 globaalin finanssikriisin jälkeen.


title: Matti Meikäläinen (1884)

text: Matti Meikäläinen oli vuosina 1884–1899 ilmestynyt suomalainen poliittinen pilalehti. Sitä on sanottu Suomen ensimmäiseksi yhteiskunnallisesti merkitykselliseksi pilalehdeksi. Lehden painos oli noin pari–kolme tuhatta, mutta sillä oli merkittävä ja monipuolinen lukijakunta.


title: Matti Meikäläinen (1884)

text: "Matti Meikäläisen" perusti A. J. Mela serkkunsa A. H. Petanderin kanssa tammikuussa 1884 kirjapainoyhtiön konkurssin vuoksi lakanneen "Pilkkakirves"-lehden seuraajaksi. Mela toimi päätoimittajana 1885–1895 ja hänen kaudellaan lehdessä pilkattiin svekomaaneja, papistoa ja kirkkoa, raittius- ja naisasialiikettä sekä yleisesti ottaen kaikenlaista vanhoillisuutta ja kiihkomielisyyttä missä tahansa asiassa. Mela ei 1880-luvulla pitänyt kielikysymystä enää ensisijaisena, mutta piti lehden linjan kieliasioissa terävänä lukijakunnan miellyttämiseksi. Pakinoita kirjoitti A. B. Mäkelä. Myöhemmin Mela ja Mäkelä pyrkivät levittämään "Matti Meikäläisen" kautta leikkisästi luonnontieteellistä maailmankuvaa. Melalta ei lopulta enää riittänyt aikaa "Matti Meikäläiselle", joten vuoden 1894 lopussa hän myi sen Suomalaisen klubin sihteerille Aapo Kohoselle. Lehti oli ollut Melan aikana lähellä nuorsuomalaisia, mutta siirtyi omistajanvaihdoksen jälkeen 1895 lähemmäs vanhasuomalaisia ja alkoi jälleen esiintyä jyrkemmin kieliasiassa. Kohosen tilalle päätoimittajaksi tuli 1896 Konstantin Kekoni ja 1897 Onni V. Tuisku, joka onnistui vakiinnuttamaan lehden taloudellisen pohjan.


title: Matti Meikäläinen (1884)

text: "Matti Meikäläisen" kuvittajiin kuuluivat muun muassa Alex Federley, Uno Zeipel, Albert Gebhard, Antti Favén sekä Kaarlo Kari, joka kantoi päävastuun kuvituksesta vuodesta 1898 alkaen.


title: Matti Meikäläinen (1884)

text: Venäläisiäkin pilkannut "Matti Meikäläinen" oli jatkuvasti sensuuriviranomaisten hampaissa. Vuonna 1890 eräs lehden numero määrättiin kokonaan takavarikoitavaksi Pietarin tiedeakatemian presidentin, suuriruhtinas Konstantin Konstantinovitšin huomautettua pilapiirroksesta, jossa Suomesta kirjoittanutta tutkijaa K. F. Ordinia syytettiin valehtelijaksi. Kenraalikuvernööri Nikolai Bobrikovin määräyksestä "Matti Meikäläinen" lakkautettiin kokonaan lokakuussa 1899. Se oli ainoa suomalainen pilalehti, jonka venäläinen sensuuri lakkautti ainiaaksi. Lakkautuksen syynä oli lehdessä julkaistu Kaarlo Karin pilapiirros, jossa pilkattiin ortodoksista papistoa niin sanotun Kyyrölän kansakoulurettelön innoittamana. Lehden "hautajaisnumero" julkaistiin 13. lokakuuta 1899.


title: Matti Haapaniemi

text: Matti Haapaniemi (s. 27. toukokuuta 1939 Tampere) on suomalainen jääkiekkoilija. Hän pelasi SM-sarjassa vuosina 1956–1970 ja voitti kaksi Suomen-mestaruutta. Hän edusti Suomen maajoukkuetta kaksissa MM-kilpailuissa.


title: Matti Haapaniemi

text: Haapaniemi edusti SM-sarjaurallaan Tampereen Tapparaa vuosina 1956–1959 ja 1960–1962, Turun Palloseuraa kaudella 1959–1960 sekä Tampereen Hilparaa kaudella 1969–1970. Hän pelasi SM-sarjassa yhteensä 107 ottelua, joissa hänen tehopisteensä olivat 12 + 16 = 28 ja jäähymääränsä 48 minuuttia. Hän voitti Suomen-mestaruuden vuosina 1959 ja 1961 sekä saavutti yhden SM-hopean ja kaksi SM-pronssia.


title: Matti Haapaniemi

text: Haapaniemi edusti Suomen maajoukkuetta 27 maaottelussa, joissa hän sai yhden syöttöpisteen. Hän pelasi Prahan MM-kilpailuissa 1959 sekä Geneven ja Lausannen MM-kilpailuissa 1961.


title: Live at River Plate

text: Live at River Plate on australialaisen hard rock -yhtye AC/DC:n vuonna 2011 julkaistu konserttitallenne. Tallenne sisältää materiaalia kolmesta Buenos Airesissa joulukuussa 2009 pidetystä konsertista. Se julkaistiin DVD:nä ja Blu-raynä 10. toukokuuta 2011. Konsertit kuvattiin 32 HD-kameralla.


title: Khariton

text: Khariton Afrodisiaslainen ( tai ) oli antiikin kreikkalainen romaanikirjailija, joka tunnetaan teoksesta "Kallirhoe". Hän oli kotoisin Afrodisiaksesta, Kaariasta. Hänestä ei tiedetä oikeastaan mitään muuta kuin mitä hän itse paljastaa ainoassa tunnetussa romaanissaan "Kallirhoe". Kahdeksasta kirjasta koostuva rakkausromaani on Petroniuksen "Satyriconin" ohella länsimaisen kirjallisuuden varhaisin säilynyt romaani.


title: Khariton

text: Kharitonista ei tiedetä juuri mitään muuta, kuin mitä hänen romaanistaan käy ilmi. Teoksen alussa hän esittelee olevansa ”Khariton, asianajaja (reettori) Athenagoraan sihteeri, Afrodisiaan kaupungista”. Nimi ”Khariton” tarkoittaa ”sulojen miestä”. Tämä on joskus käsitetty pseudonyymiksi, joka sopii rakkausromaanin kirjoittaneelle henkilölle; vastaavasti ”Afrodisiaslainen” saattaa viitata ennemmin suoraan Afroditeen kuin kaupunkiin. ”Athenagoras” puolestaan saattaa viitata Thukydideen mainitsemaan Athenagoraaseen, joka oli Hermokrateen poliittinen vastustaja; Hermokrateen tytär on Kharitonin romaanin päähenkilö. Kuitenkin sekä nimet ”Khariton” että ”Athenagoras” esiintyvät afrodisiaslaisissa piirtokirjoituksissa.


title: Khariton

text: Jotkut Kharitonin teoksen piirteet tukevat hänen antamiaan tietoja omasta ammatistaan ja kotipaikastaan. Asianajajan sihteerin toimi näkyy ennen kaikkea lainopillisessa tietämyksessä sekä puheissa näkyvässä retoriikassa; kotipaikka taas siinä, että Miletoksen kuvaus on muiden paikkojen kuvauksia yksityiskohtaisempia; Miletos sijaitsi vain noin 120 kilometrin päässä Afrodisiaksesta.


title: Khariton

text: Viimeaikaiset papyruslöydöt osoittavat, että romaani on saatettu kirjoittaa jo ensimmäisen vuosisadan puolessa välissä. Nykykäsityksen mukaan vuosi 200 on paleografisen ajoituksen perusteella myöhäisin mahdollinen ajoitus. Kharitonin käyttämän kielen erittely on tuottanut useita mahdollisia ajoituksia. 1800-luvulla, ennen papyruslöytöjä, tyylianalyysin perusteella esitettiin niinkin myöhäistä ajoitusta kuin 500-luku. Ensimmäisen vuosisadan jälkimmäistä puolta on ehdottanut A. D. Papanikolaou vuonna 1979. Eräs myöhempi tutkimus Kharitonin käyttämästä sanastosta ajoittaa tämän ensimmäisen vuosisadan lopulle tai 100-luvun alkuun.


title: Khariton

text: Edmund Cueva on katsonut, että Khariton hyödynsi Plutarkhoksen kirjoittamaa Theseuksen elämäkertaa tai kenties suoraan Plutarkhoksen lähdettä, mytografi Paion Amathoslaista. Mikäli lähde on Plutarkhos, tällöin Kharitonin elämä ajoittuisi 100-luvun puolivälin jälkeen. Toisaalta vuonna 62 kuolleen Persiuksen "Satiireissa" on viittaus johonkin "Kallirhoe"-nimiseen teokseen; jos kyseessä on Kharitonin teos, tämä johtaisi suhteelliseen varhaiseen ajoitukseen.


title: Khariton

text: Yhteenvetona, nykytutkimus ajoittaa Kharitonin ja hänen teoksensa yleensä vuosien 50 ja 150 välille.


title: Khariton

text: Kharitonin ainoa tunnettu teos on kahdeksan kirjaa käsittävä rakkausromaani "Kallirhoe", joka tunnetaan myös nimellä "Khaireas ja Kallirhoe" (). Se kertoo nuoresta naisesta nimeltä Kallirhoe ja nuoresta miehestä nimeltä Khaireas, jotka rakastuvat ja menevät naimisiin. Kohtalo kuitenkin erottaa heidät, ja he joutuvat kokemaan erilaisia seikkailuita ja vastoinkäymisiä kaukaisissa maissa, ennen kuin he saavat jälleen toisensa.


title: Khariton

text: Kharitonin ajoituksen vaikeuksista huolimatta tämän ajatellaan olevan varhaisin kreikkalainen romaanikirjailija, jonka teoksia on säilynyt. Tämä tekee – tarkasta ajoituksesta riippuen – joko hänen teoksestaan tai Petroniuksen teoksesta "Satyricon" länsimaisen kirjallisuuden varhaisimman säilyneen romaanin.


title: Matti Kaski

text: Matti Kaski (s. 24. helmikuuta 1939 Kangasala) on suomalainen jääkiekkoilija. Hän pelasi SM-sarjassa vuosina 1957–1970 ja voitti kolme Suomen-mestaruutta. Hän pelasi Suomen maajoukkueessa yhden maaottelun.


title: Matti Kaski

text: Kaski edusti SM-sarjaurallaan Tampereen Tapparaa vuosina 1957–1965 ja Tampereen Hilparaa kaudella 1969–1970. Hän pelasi SM-sarjassa yhteensä 138 ottelua, joissa hänen tehopisteensä olivat 50 + 27 = 77 ja jäähymääränsä 30 minuuttia. Hän voitti Suomen-mestaruuden vuosina 1959, 1961 ja 1964 sekä saavutti kaksi SM-hopeaa ja yhden SM-pronssin.


title: Matti Meikäläinen (1927)

text: Matti Meikäläinen oli vuosina 1927–1930 ilmestynyt suomalainen poliittinen pilalehti, joka sai nimensä 1800-luvun lopussa ilmestyneeltä niin ikään suositulta pilalehdeltä.


title: Matti Meikäläinen (1927)

text: Kaimastaan poiketen uusi Matti Meikäläinen oli avoimesti kokoomuspuolueen linjoilla. Toimituskunnassa oli paljon Uuden Suomen väkeä, kuten kirjailijat Simo Penttilä (Uuno Hirvonen) ja Tatu Valkonen (Ilmo Lassila) sekä pakinoitsijat Timo (J. W. Tuura) ja Olli (Väinö Nuorteva). Lehteen kirjoittivat myös Vaasan Jaakkoo (J. O. Ikola) sekä Valentin (Ensio Rislakki). Piirtäjiä olivat muun muassa Eric Vasström, Aarno Liuksiala, Hjalmar Löfving ja Yrjö Yrjölä. Lehden linjana oli vastustaa sosialismia, kommunismia, edistyspuolueen liberalismia sekä ruotsinkielisyyttä. Matti Meikäläinen muutettiin viikkolehdeksi 1930, mutta se ei enää kannattanut taloudellisesti.


title: Simo Liimatainen

text: Simo Liimatainen (21. joulukuuta 1935 Tampere – 5. syyskuuta 2018) oli suomalainen jääkiekkoilija. Hän pelasi SM-sarjassa vuosina 1953–1970 ja voitti kolme Suomen-mestaruutta. Hän pelasi Suomen maajoukkueessa yhden maaottelun.


title: Simo Liimatainen

text: Liimatainen edusti SM-sarjaurallaan Tammerfors Bollklubbia vuosina 1953–1955, TBK:n toimintaa jatkanutta Tampereen Tapparaa vuosina 1955–1963 ja Tampereen Hilparaa yhden ottelun verran kaudella 1969–1970. Hän pelasi SM-sarjassa yhteensä 112 ottelua, joissa hänen tehopisteensä olivat 6 + 13 = 19 ja jäähymääränsä 62 minuuttia. Hän voitti Suomen-mestaruuden vuosina 1955, 1959 ja 1961 sekä saavutti kaksi SM-hopeaa ja kolme SM-pronssia. Hän kuului TBK:n kultaa voittaneeseen joukkueeseen myös kaudella 1953–1954 mutta pelasi tuolloin vain yhden ottelun eikä saanut kultamitalia.


title: 13123 Tyson

text: 13123 Tyson on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. S. Shoemaker ja D. H. Levy vuonna 1994. Pikkuplaneetta sai nimensä astrofyysikko Neil deGrasse Tysonin mukaan. Ennen kuin asteroidi sai oikean nimensä se tunnettiin tunnuksella 1994 KA. Koska Tysonin absoluuttinen magnitudi (H) on 12,4, sen läpimitta on todennäköisesti kahdeksan ja yhdeksäntoista kilometrin välillä.


title: Aulis Hirvonen

text: Aulis Hirvonen (s. 13. maaliskuuta 1933 Viipuri) on suomalainen jääkiekkoilija. Hän pelasi SM-sarjassa vuosina 1951–1960 ja voitti neljä Suomen-mestaruutta.


title: Aulis Hirvonen

text: Hirvonen edusti SM-sarjaurallaan Tammerfors Bollklubbia vuosina 1951–1955 ja TBK:n seuraajaksi perustettua Tampereen Tapparaa vuosina 1955–1960. Hän pelasi SM-sarjassa yhteensä 94 ottelua, joissa hänen tehopisteensä olivat 32 + 21 = 53 ja jäähymääränsä 10 minuuttia. Hän voitti Suomen-mestaruuden vuosina 1953, 1954, 1955 ja 1959 sekä saavutti kaksi SM-hopeaa ja kaksi SM-pronssia.


title: Harri Harvala

text: Harri Harvala (s. 13. toukokuuta 1941 Tampere) on suomalainen jääkiekkoilija. Hän pelasi SM-sarjassa vuosina 1960–1970 ja voitti kaksi Suomen-mestaruutta.


title: Harri Harvala

text: Harvala edusti SM-sarjaurallaan Tampereen Tapparaa vuosina 1960–1965, lahtelaista Upon Palloa vuosina 1967–1969 sekä Lahden Reipasta kaudella 1969–1970. Hän pelasi SM-sarjassa yhteensä 118 ottelua, joissa hänen tehopisteensä olivat 12 + 15 = 27 ja jäähymääränsä 58 minuuttia. Hän voitti Suomen-mestaruuden Tapparan joukkueessa vuosina 1961 ja 1964 sekä saavutti yhden SM-hopean ja yhden SM-pronssin.


title: Ediacara Hills

text: Ediacara Hills on matala vuoristo Etelä-Australian osavaltiossa, noin 650 km Adelaidesta pohjoiseen. Alueella on 1800-luvun lopulla käytössä olleita kupari- ja hopeakaivoksia. Vuoristo on myös antanut nimensä geologiselle ediacarakaudelle, sillä vuonna 1946 sieltä löydettiin ensimmäiset kyseisen ajanjakson eliöiden fossiilit.


title: Ediacara Hills

text: Vaikka vuoriston nimi on Australian aboriginaalien kieltä, sen merkitys on epäselvä. Se saattaa tarkoittaa "lähdettä" tai liittyä sanoihin "Yata Takarra", "kivinen maa".


title: Brontosaurus (täsmennyssivu)

text: Brontosaurus voi tarkoittaa seuraavia:


title: Kallirhoe (kirja)

text: Kallirhoe eli "Khaireas ja Kallirhoe" ( tai ) on Kharitonin kirjoittama antiikin kreikkalainen romaani. Se on varhaisimpia antiikin ajalta säilyneitä romaaneja, ja varhaisin kokonaisena säilynyt rakkausromaani. Koska tapahtumat sijoittuvat menneisyyteen ja teoksessa esiintyy historiallisia henkilöitä, "Kallirhoea" voidaan pitää myös ensimmäisenä historiallisena romaanina.


title: Kallirhoe (kirja)

text: Teoksen kirjoittajasta Kharitonista ei tiedetä juuri mitään muuta kuin romaanista käy ilmi. Hänet ja teoksen kirjoitusaika ajoitetaan nykyään yleensä vuosien 50 ja 150 välille.


title: Kallirhoe (kirja)

text: Oksyrhynkhoksesta ja Karaniksesta Egyptistä on löydetty viisi erillistä katkelmaa Kharitonin teoksesta. Ne osoittavat teoksen olleen suosittu. Eräs säilyneistä katkelmista on kirjoitettu huolellisesti kalliille pergamentille. Se viittaisi siihen, että yleisöön kuului myös paikallista yläluokkaa.


title: Kallirhoe (kirja)

text: Teoksen alussa Khariton esittelee olevansa ”Khariton, asianajaja (reettori) Athenagoraan sihteeri, Afrodisiaan kaupungista”. Nimi ”Khariton” tarkoittaa ”sulojen miestä”. Tämä on joskus käsitetty pseudonyymiksi, joka sopii rakkausromaanin kirjoittaneelle henkilölle; vastaavasti ”Afrodisiaslainen” saattaa viitata ennemmin suoraan Afroditeen kuin kaupunkiin. ”Athenagoras” puolestaan saattaa viitata Thukydideen mainitsemaan Athenagoraaseen, joka oli Hermokrateen poliittinen vastustaja; Hermokrateen tytär on Kharitonin romaanin päähenkilö. Kuitenkin sekä nimet ”Khariton” että ”Athenagoras” esiintyvät afrodisiaslaisissa piirtokirjoituksissa.


title: Kallirhoe (kirja)

text: Jotkut Kharitonin teoksen piirteet tukevat hänen antamiaan tietoja omasta ammatistaan ja kotipaikastaan. Asianajajan sihteerin toimi näkyy ennen kaikkea lainopillisessa tietämyksessä sekä puheissa näkyvässä retoriikassa; kotipaikka taas siinä, että Miletoksen kuvaus on muiden paikkojen kuvauksia yksityiskohtaisempia; Miletos sijaitsi vain noin 120 kilometrin päässä Afrodisiaksesta.


title: Kallirhoe (kirja)

text: Papyruslöydöt osoittavat, että romaani on saatettu kirjoittaa jo ensimmäisen vuosisadan puolessa välissä. Vuosi 200 on paleografisen ajoituksen perusteella myöhäisin mahdollinen ajoitus. Kharitonin käyttämän kielen erittely on tuottanut useita mahdollisia ajoituksia. Ensimmäisen vuosisadan jälkimmäistä puolta on ehdottanut A. D. Papanikolaou vuonna 1979. Eräs myöhempi tutkimus Kharitonin käyttämästä sanastosta ajoittaa tämän ensimmäisen vuosisadan lopulle tai 100-luvun alkuun.


title: Kallirhoe (kirja)

text: Edmund Cueva on katsonut, että Khariton hyödynsi Plutarkhoksen kirjoittamaa Theseuksen elämäkertaa tai kenties suoraan Plutarkhoksen lähdettä, mytografi Paion Amathoslaista. Mikäli lähde on Plutarkhos, tällöin Kharitonin elämä ajoittuisi 100-luvun puolivälin jälkeen. Toisaalta vuonna 62 kuolleen Persiuksen "Satiireissa" on viittaus johonkin "Kallirhoe"-nimiseen teokseen; jos kyseessä on Kharitonin teos, tämä johtaisi suhteelliseen varhaiseen ajoitukseen.


title: Kallirhoe (kirja)

text: Kharitonin ajoituksen vaikeuksista huolimatta tämän ajatellaan olevan varhaisin kreikkalainen romaanikirjailija, jonka teoksia on säilynyt.


title: Kallirhoe (kirja)

text: Kharitonin teos käsittää kahdeksan kirjaa.


title: Kallirhoe (kirja)

text: Sisilian Syrakusassa asuva nuori ja komea Khaireas rakastuu suunnattomasti kauniiseen Kallirhoeen, joka on peloponnesolaissodan sankarin ja merkittävän poliitikon Hermokrateen tytär. Kallirhoe kuvataan maailman kauneimmaksi neidoksi, ja hänen kauneutensa mykistää ihmiset kuin hän olisi Afroditeen maallinen kaksoiskappale.


title: Kallirhoe (kirja)

text: Nuoret menevät naimisiin. Kallirhoen pettyneet ja kateelliset kosijat kuitenkin muodostavat salaliiton ja saavat Khaireaan uskomaan, että hänen nuorikkonsa on ollut uskoton. Seurauksena Khaireas suuttuu ja potkaisee Kallirhoeta niin, että tämä kaatuu maahan kuin kuolleena.


title: Kallirhoe (kirja)

text: Kallirhoelle järjestetään nopeasti hautajaiset ja hänen ruumiinsa suljetaan hautarakennukseen yhdessä arvokkaiden hautalahjojen kanssa. Käy kuitenkin ilmi, että Kallirhoe oli vain ollut koomassa. Hän herää juuri kun merirosvot johtajansa Theronin johdolla ovat murtautumassa hautaan. Rosvot vievät Kallirhoen ja aarteet mukanaan.


title: Kallirhoe (kirja)

text: Rosvot päättävät viedä Kallirhoen Joonian Miletokseen myydäkseen tämän orjaksi rikkaalle ja vaikutusvaltaiselle paikalliselle miehelle Dionysiokselle. Kallirhoen uusi isäntä Dionysios rakastuu häneen ja he menevät naimisiin. Kallirhoe ei haluaisi mainita olevansa jo naimisissa ja vielä raskaanakin Khaireaalle. Niinpä Dionysios luulee syntynyttä poikaa omakseen.


title: Kallirhoe (kirja)

text: Sillä välin syrakusalaiset ovat etsineet hautarosvoja ja saaneet Theronin elävänä käsiinsä. Tätä kidutetaan, ja näin Kallirhoen kohtalo selviää kaupunkilaisille. Theron ristiinnaulitaan. Syrakusasta lähetetään Khaireaan johdolla kolmisoutu ja lähetystö Jooniaan etsimään Kallirhoe takaisin. Perillä persialaiset kuitenkin tuhoavat laivan Dionysioksen tilanhoitajan Fokaan kehotuksesta; tämä oli tajunnut, että vieraat olivat tulleet vaatimaan Kallirhoeta hänen isännältään.


title: Kallirhoe (kirja)

text: Seurauksena Khaireas vangitaan ja myös hänet myydään orjaksi. Khaireaan ostaa Kaarian satraappi Mithridateen orja. Muiden orjien kapinoitua myös Khaireas on joutua ristiinnaulituksi. Mithridates saa kuitenkin kuulla hänen nimensä, jonka oli kuullut myös Dionysiokselta, ja hän pelastuu. Mithridates pyrkii auttamaan Khaireasta saamaan Kallirhoen takaisin. Dionysios ja Kallirhoe sen sijaan luulevat, ensin mainittu ilokseen ja viimeksi mainittu surukseen, Khaireaan kuolleen laivan tuhoutuessa.


title: Kallirhoe (kirja)

text: Lopulta tapaus herättää Persian suurkuningas Artakserkseen huomion. Niin Dionysios, Kallirhoe ja Mithridates kutsutaan Babyloniin suureen oikeudenkäyntiin. Käy ilmi, että Khaireas on vielä elossa. Kuninkaan tehtäväksi tulee ratkaista, kumpi, Khaireas vai Dionysios, on Kallirhoen laillinen puoliso. Kuningas kuitenkin rakastuu myös itse Kallirhoeen tämän kauneuden tähden ja yrittää viivyttää oikeudenkäyntiä, että saisi pitää hänet luonaan.


title: Kallirhoe (kirja)

text: Lopulta puhkeaa sota, kun Egypti alkaa kapinoida Persian valtaa vastaan. Kuningas lähtee joukkoineen sotaan. Khaireas luulee, että Kallirhoe on tuomittu Dionysiokselle, ja siirtyy kostoksi egyptiläisten puolelle. Hän onnistuu valtaamaan miehineen Tyyroksen ja johtaa sen jälkeen egyptiläiset voittoon meritaistelussa. Persialaiset puolestaan voittavat Artakserkseen ja Dionysioksen johdolla maalla.


title: Kallirhoe (kirja)

text: Khaireaan joukot valtaavat Aradoksen saaren, johon persialaiset olivat jättäneet Kallirhoen ja muut naiset. Niin Khaireas ja Kallirhoe saavat jälleen toisensa. Kallirhoe kirjoittaa Dionysiokselle ja pyytää tätä kasvattameen hänen lapsensa sekä lähettämään tämän Syrakusaan, kun poika on kasvanut aikuiseksi. Khaireas ja Kallirhoe palaavat juhlittuina takaisin Syrakusaan. Lopuksi Kallirhoe uhraa Afroditeelle, joka oli ohjannut kaikkia seikkailun juonenkäänteitä.


title: Kallirhoe (kirja)

text: Teos sijoittuu historialliseen tilanteeseen noin vuoteen 400 eaa. Myös osa "Kallirhoen" henkilöhahmoista voidaan yhdistää historiallisiin henkilöihin, vaikkakaan heidän kuvauksensa eivät aina ole historiallisesti täsmällisiä. Hermokrates oli historiallinen syrakusalainen kenraali. Hänellä oli tytär, jonka nimeä ei tiedetä, ja joka meni naimisiin Dionysios I:n kanssa. Tämä Dionysios toimi Syrakusan tyrannina vuosina 405–367 eaa., sen sijaan että olisi asunut Miletoksessa.


title: Kallirhoe (kirja)

text: Toisaalta Kallirhoen odotus siitä, että hänen poikansa palaisi Syrakusaan sen jälkeen, kun Dionysios on kasvattanut tämän, on yhdistetty siihen tosiseikkaan, että historiallista Dionysios I:stä seurasi vallassa hänen poikansa Dionysios II. Hermokrateen historiallinen tytär kuoli sotilaiden väkivaltaisessa hyökkäyksessä; se, että Kallirhoe vain "näyttää" olevan kuollut sen jälkeen, kun Khaireas potkaisi häntä, on nähty tarkoituksellisena muunnoksena historiallisiin tapahtumiin, mikä on mahdollistanut sen, että Khariton on voinut sijoittaa tyttären osaksi kaukaisiin maihin suuntautuvia seikkailuita.


title: Kallirhoe (kirja)

text: Sankari Khaireas ei ole historiallinen henkilö, vaikkakin hänen nimensä muistuttaa nimeä Khabrias, joka oli Egyptin kapinassa persialaisia vastaan noin vuonna 360 eaa. taistellut kenraali. Khaireaan johdolla suoritettu Tyyroksen valtaus saattaa perustua Aleksanteri Suuren sotaretkillä tapahtuneeseen valtaukseen vuonna 332 eaa.


title: Kallirhoe (kirja)

text: Vaikkakin Khariton otti vapauksia historiallisten tosiseikkojen suhteen, hän selvästikin pyrki sijoittamaan kertomuksen kauan ennen omaa elinaikaansa. Tomas Häggin mukaan tämä valinta tekee teoksesta nykyaikaisen historiallisen romaanin edelläkävijän.


title: Kallirhoe (kirja)

text: Teos yhdistelee näin toisaalta historiallisia ja toisaalta mytologisia aineksia: siinä mainitaan lukuisia historiallisia henkilöitä, mutta toisaalta Kallirhoea verrataan toistuvasti Afroditeen ja Ariadneen. Kallirhoe heijastelee Afroditea paitsi ulkonäkönsä myös roolinsa kautta: tähän liittyvät rakkauden voima, voima yhdistää kaupunkeja ja kansoja, sekä yhteys kuolemaan ja mereen. Kallirhoen näennäinen kuolema puolestaan muistuttaa Ariadnesta, joka nukkui Naksoksen rannalla. Samoin hänen tulevaksi miehekseen tulee Dionysios, jonka nimi muistuttaa Dionysoksesta, Ariadnen puolisosta. Khaireasta puolestaan verrataan lukuisiin heeroksiin sekä suoraan että epäsuoraan.


title: Ylihärmän Junkkarit

text: Ylihärmän Junkkarit (lyh. YJ) on vuonna 1908 perustettu ylihärmäläinen urheilun yleisseura. Ylihärmän Junkkarit on Kauhavan vanhin urheiluseura. Seuran on perustanut Bruno Metsämaa ja YJ:n seuramerkin on suunnitellut seuran perustajajäsen ja urheilija Juho Sanfrid Kivimäki. YJ:n päävärit punainen ja musta juontavat juurensa Karjalasta. Jussi Isosaari oli pelannut pesäpalloa Ylihärmässä 1930-luvulla ja hänellä oli kerran ollut päällään Sortavalan seminaarin urheilujoukkueen Sortavalan Kunnon puna-musta pelipaita. Ylihärmäläiset ihastuivat tähän väritykseen, ja siten seura sai tunnusvärinsä.


title: Ylihärmän Junkkarit

text: Ylihärmän Junkkarien nykyiset jaostot ovat lentopallo, nyrkkeily ja voimailu sekä yleisurheilu. Aikaisemmin seurassa ovat olleet myös muun muassa pesäpallo- ja hiihtojaostot, jotka ovat irtautuneet omiksi seuroikseen. Seuran urheilukeskuksena toimii perinteikäs Kiistola, josta löytyy urheilu- ja pesäpallokenttä sekä pururata. Kiistolan toimitalossa on muun muassa kunto- ja nyrkkeilysali. Ylihärmän Junkkarien puheenjohtajana toimii Simo Korkea-aho.


title: Ylihärmän Junkkarit

text: Pohjanmaan Liikunta ja Urheilu (PLU) valitsi Ylihärmän Junkkarit vuoden 2008 Kunnon seuraksi. Yleisurheilussa seura saavutti Etelä-Pohjanmaan piirin juoksukoulukisassa kolmannen sijan vuonna 2010.Vuoden jokeri:


title: Ylihärmän Junkkarit

text: Vuoden lukkari:


title: Pauly D

text: Paul "DJ Pauly D" DelVecchio (s. 5. heinäkuuta 1980 Providence, Rhode Island) on italialainen DJ ja televisiopersoona. Hän on esiintynyt televisiosarjassa Jersey Shore vuodesta 2009 lähtien. Hänellä on myös oma spin-off ohjelma The Pauly D Project jota on näytetty MTV:llä vuodesta 2012 lähtien.


title: Pauly D

text: Paul DelVecchio (DJ Pauly D) on DJ. Hänen tunnetuin kappaleensa on ´´Beat Dat Beat´´. Muita hänen kappaleitaan ovat muun muassa Night of my life sekä Back to love, jossa esiintyy myös laulaja Jay Sean.


title: Vapaudenpatsas (täsmennyssivu)

text: Vapaudenpatsas-nimisiä patsaita löytyy eri puolilta maailmaa:


title: (3708) 1974 FV1

text: (3708) 1974 FV (kirjoitetaan myös (3708) 1974 FV1) on Jupiterin troijalainen asteroidi, eli pikkuplaneetta joka kiertää Aurinkoa 1:1 rataresonanssissa Jupiterin kanssa. Se sijaitsee kaasujättiläisplaneetan radan L5 Lagrangen pisteessä. 1974 FV löydettiin Cerro El Roble:lla vuonna 1974. 1974 FV:llä on kaikista numeroiduista nimettömistä pikkuplaneetoista alhaisin numero.


title: Quinn Buckner

text: William Quinn Buckner (s. 20. elokuuta 1954 Phoenix, Illinois) on yhdysvaltalainen kilpauransa päättänyt koripalloilija ja koripallovalmentaja.


title: Quinn Buckner

text: Buckner pelasi yliopistokoripalloa Indianassa vuosina 1972–1976. Hän osallistui NBA:n vuoden varaustilaisuuteen, jossa Milwaukee Bucks varasi hänet seitsemäntenä pelaajana. Buckner edusti seuraa vuodet 1976–1982. Syyskuussa 1982 hänet kaupattiin Boston Celticsille vaihdossa Dave Cowensiin. Bostonin paidassa Buckner voitti ainoan NBA-mestaruutensa kaudella 1983–1984. Seuraavan kauden jälkeen hänet myytiin Indiana Pacersille, jolloin Boston sai tilalle toisen kierroksen varauksen. Tammikuussa 1986 Buckner irtisanottiin, minkä jälkeen hän ei pelannut enää NBA:ssa.


title: Quinn Buckner

text: Pelaajaurallaan Buckner edusti myös Yhdysvaltain koripallomaajoukkuetta. Hän oli mukana vuoden 1974 MM-kilpailuissa MM-kilpailuissa, joissa maa voitti pronssia. Kaksi vuotta myöhemmin hän oli mukana Montrealin olympialaisissa, jolloin Yhdysvallat voitti olympiakultaa.


title: Quinn Buckner

text: NBA-uransa jälkeen Buckner piti taukoa ja aloitti Dallas Mavericksin päävalmentajana kaudella 1993–1994. Hänen alaisuudessaan joukkue voitti 13 ja hävisi 69 ottelua.


title: Nokia N9

text: Nokia N9 on matkapuhelinvalmistaja Nokian MeeGo/Harmattan -käyttöjärjestelmällä toimiva älypuhelin. Puhelimen runko on läpivärjättyä polykarbonaattia, ja sitä on saatavilla neljänä eri värinä: magenta (16 Gt), syaani (16 Gt), musta (16 Gt, 64 Gt) ja valkoinen (64 Gt). Puhelinta pidetään Nokia N900-mallin seuraajana.


title: Nokia N9

text: Nokia N9 julkistettiin 21. kesäkuuta 2011 Singaporessa Nokia Connection -tapahtumassa. Puhelimesta otetut lehdistökuvat kuitenkin ehtivät vuotaa verkkoon muutama tunti ennen julkaisua.


title: Nokia N9

text: Laitteen saatavuus oli maailmanlaajuisesti rajoitettua. Ennakkoon julkaistun luettelon mukaan se olisi tullut myyntiin pariin kymmeneen maahan, mutta myöhemmin ilmi tulleiden tietojen mukaan puhelin tulisi myyntiin joissain luettelon ulkopuolisissakin maissa. Esimerkiksi Yhdysvaltoihin, Britanniaan tai Saksaan N9 ei tullut virallisia jakelukanavia pitkin.


title: Nokia N9

text: Nokia ilmoitti syyskuun puolivälissä 2011 Nokia N9:n suositushinnat. Pienemmällä muistilla varustettu 16 gigatavun malli tuli myyntiin 599 eurolla ja 64 gigatavun malli 699 eurolla. Puhelimen toimitukset alkoivat lokakuussa. Nokia kertoi ennakkotilauksen alkamisen jälkeen, että puhelinta oli tilattu innokkaasti sen oman Helsingin Aleksanterinkadun lippulaivaliikkeen kautta ja isompi 64 gigatavun malli myytiin loppuun muutamassa päivässä.


title: Nokia N9

text: Aluksi myyntiin tulleiden värivaihtoehtojen lisäksi Nokia tuo vuoden 2011 lopulla valkoisen N9-puhelimen. Puhelimen kerrottiin saavan julkaisuvuotenaan myös ensimmäisen ohjelmistopäivityksen, jonka jakelu alkoi 8. marraskuuta.


title: Nokia N9

text: N9 perustuu Texas Instrumentsin OMAP 3630 -järjestelmäpiiriin, joka sisältää yksiytimisen ARM Cortex A8 -suorittimen ja Imagination Technologies PowerVR SGX 530 -grafiikkapiirin sekä 430 MHz TI TMS320C64x -signaaliprosessorin. Alusta on periaatteessa sama kuin aiemmassa N900-puhelimessa, joskin nopeammalla kellotaajuudella.


title: Nokia N9

text: Puhelimessa on 3,9 tuuman AMOLED-näyttö, joka on päällystetty kaarevalla Gorilla Glass -lasilla.


title: Nokia N9

text: Nokia markkinoi puhelinta ensimmäisenä MeeGo 1.2-puhelimena, vaikka tosiasiassa Harmattan perustuu Maemo 6:een, josta Nokian piti luopua siirtyessään MeeGoon. Käyttöliittymä on kuitenkin rakennettu Qt-kirjaston päälle ja yhteensopiva MeeGon kanssa.


title: Nokia N9

text: N9:ssä on oikealla sivulla virtanäppäin ja äänenvoimakkuusnäppäimet. N900-mallista poiketen laitteessa ei ole näppäimistöä, mutta kehittäjille on jaettu QWERTY-näppäimistöllistä N950-mallia. Ulkoisesti N950 on kuin N9 (näppäimistöä lukuun ottamatta), mutta eroa löytyy muutamista teknisistä ominaisuuksista. Siinä missä N9:ssä on AMOLED-näyttö, niin N950:ssa käytetään TFT-tekniikkaa. N950-malli oli jo tuotantolinjalla, kun sen julkaiseminen päätettiinkin peruuttaa. Kehittäjille jaetusta mallista on poistettu SIM-ominaisuudet, mutta verkkoyhteys on muodostettavissa WLAN-yhteyden kautta.


title: Nokia N9

text: Nokia N9:stä on 16 ja 64 gigatavun tallennusmuistin malliversiot. N9:ssä ei ole muistikorttipaikkaa. Keskusmuistia on yksi gigatavu.


title: Nokia N9

text: N9:ssä on GPS-paikannus A-GPS-ominaisuudella sekä Nokia Kartat -ohjelmisto.


title: Nokia N9

text: N9:ssä on 3,5 mm:n audioliitäntä, joka tukee myös tv-ulostuloa. Laitteen lataukseen ja tiedonsiirtoon käytetään microUSB-liitäntää, jonka OTG-tuki saadaan käyttöön tulevien ohjelmistopäivitysten myötä. HDMI-liitintä laitteesta ei löydy.


title: Nokia N9

text: N9:ssä on virtalähteenä 1450 milliampeeritunnin Nokia BV-5JW litiumioniakku.


title: Nokia N9

text: N9:ssä on myös KOffice/Calligra -ohjelmistoon perustuva asiakirjalukija, joka tukee muun muassa PDF-, OpenDocument- sekä Microsoft Officen tiedostomuotoja. Laiteessa on myös tuki DLNA- sekä NFC-tekniikoille.


title: Adenylaattikinaasi

text: Adenylaattikinaasi eli myokinaasi on entsyymi, joka katalysoi reversiibeliä fosforylointireaktiota, jossa kahdesta ADP-molekyylistä muodostuu yksi AMP-molekyyli ja yksi ATP-molekyyli. Entsyymillä on tehtävä solujen energiatasapainon ylläpitämisessä.


title: Adenylaattikinaasi

text: Adenylaattikinaasin entsyyminumero on EC 2.7.4.3 ja CAS-numero 9013-02-9.


title: Adenylaattikinaasi

text: Adenylaattikinaasia tavataan kaikilta eliöiltä. Rakenteeltaan se on monomeeri ja koostuu kolmesta alayksiköstä. Bakteerien ja mitokondrioiden entsyymi eroaa muista entsyymin muodoista siten, että eräs sen alayksikkö on 20–30 aminohappoa pidempi. Selkärankaisilla adenylaattikinaasista tunnetaan kolme isoentsyymiä. AK1 esiintyy sytosolissa, AK2 mitokondrion ulko- ja sisäkalvon välisessä tilassa ja AK3 mitokondrion matriisissa.


title: Adenylaattikinaasi

text: Entsyymissä on kaksi kohtaa, johon ADP-molekyyli voi sitoutua. Toiseen niistä sitoutuu ADP:n ja magnesiumionin kompleksi. Substraatin sitoutuessa myös entsyymin konformaatio muuttuu avoimesta suljetuksi aktiiviseksi konformaatioksi. ATP-molekyylin ollessa adenylaattikinaasin substraattina on magnesiumioni koordinoituneena siihen ja ohjaa trifosfaattiryhmän suuntautumista oikeaan asentoon. Fosfaattiryhmän siirto on tyypiltään assosiatiivinen nukleofiilinen hyökkäys fosforiatomiin. Suuret pitoisuudet sekä substraatteja että tuotteita estävät adenylaattikinaasin toimintaa.


title: Adenylaattikinaasi

text: Adenylaattikinaasia esiintyy kaikissa kudoksissa, ja erityisen aktiivinen se on maksassa ja lihaksissa, koska näissä energiantarve on suurta. Entsyymin tehtävänä on pitää adenosiininukleotidien määrä tasapainossa. Näin se osallistuu myös solun energiatilan viestintään energia-aineenvaihduntaa sääteleville entsyymeille.


title: Adenylaattikinaasi

text: Periytyvä sairaus, joka aiheuttaa erytrosyyteissä adenylaattikinaasin puutetta, on yhdistetty hemolyyttiseen anemiaan. Puute voi aiheuttaa myös psykomotoristen kykyjen kehittymättömyyttä. Entsyymin tarkasta vaikutuksesta sairauteen on kuitenkin epäselvyyttä.


title: Adenylaattikinaasi

text: Retikulaarisessa dysgeneesissä autosomaalisesti periytyvä mutaatio aiheuttaa adenylaattikinaasin isoentsyymin AK2:n erittymisen heikentymistä ja puutostilan. Tämä johtaa solumuutoksiin, jotka aiheuttavat sisäkorvaperäisen kuulovian ja kuurouden.


title: Pikkumaayökkönen

text: Pikkumaayökkönen ("Ochropleura plecta") on Etelä-Suomessa yleisenä lentävä yöperhonen. Sen siipien kärkiväli on 28-32 millimetriä. Pikkumaayökkösen tuntee etusiipien kellanharmaasta etureunasta ja vaaleista munuais- ja rengastäplistä. Takasiivet ovat valkoiset. Lajilla on kaksi sukupolvea kesäkuusta syyskuuhun. Toukalle maistuvat monenlaiset ruohokasvit.


title: Lausteen seisake

text: Lausteen seisake (lyh. Lst, ratakm 193+874) oli rautatieliikennepaikka Turussa Lausteen kaupunginosassa.


title: Lausteen seisake

text: Lausteen alkuperäinen seisake otettiin käyttöön vuonna 1931 ja lakkautettiin 1979. Matkustajalaiturin sijaitsi tuolloin radan eteläpuolella. Vuonna 1986 avattiin paikallisliikennekokeilun yhteydessä uusi seisake, joka sijaitsi radan pohjoispuolella. Matkustajamäärät jäivät kuitenkin vaatimattomiksi, ja liikennepaikka lakkautettiin vuonna 1987. Seisake nimikyltteineen säilyi lakkauttamisen jälkeen vielä vuosien ajan paikallaan.


title: Arteesinen akviferi

text: Arteesinen akviferi on pohjavesi, jossa oleva vesi on paineellista. Pohjavesi on arteesisessa akviferissa muodostunut kahden vettä läpäisemättömän kerroksen väliin. Akviferiin puhkaistua kaivoa kutsutaan nimellä arteesinen kaivo, ja siitä tuleva vesi nousee pintaan omalla paineellaan. Joskus luonnollinen paine voi nousta niin korkeaksi, että arteesisen akviferin vesi nousee maanpintaan itsestään.


title: Girls’ Generation (albumi)

text: Girls’ Generation () on ensimmäinen studioalbumi eteläkorealaiselta Girls' Generation -yhtyeeltä, jonka levy-yhtiönä toimii SM Entertainment.


title: Girls’ Generation (albumi)

text: Albumi uudelleenjulkaistiin 17. maaliskuuta 2008. Uudelleenjulkaistun albumin nimeksi tuli Baby Baby. Kolmatta singleä "Baby Baby", käytettiin albumin promootioissa.


title: Girls’ Generation (albumi)

text: Albumin promootiot päätettiin 13. huhtikuuta 2008, Inkigayossa.


title: Haarukkapuuyökkönen

text: Haarukkapuuyökkönen ("Lithophane furcifera") on Etelä-Suomessa melko yleinen yöperhonen. Sen siipien kärkiväli on 43-47 millimetriä. Haarukkapuuyökkösellä on kaksi sukupolvea, joista ensimmäinen lentää huhti-toukokuussa pajunkukilla ja toinen syys-lokakuussa. Laji on saanut nimensä etusiipien keskellä olevista juovista, jotka jakautuvat haarukkamaisesti. Haarukkapuuyökkösen toukka elää tervalepällä.


title: Lewis Stone

text: Lewis Shepard Stone (15. marraskuuta 1879 Worcester, Massachusetts – 12. syyskuuta 1953 Los Angeles, Kalifornia) oli yhdysvaltalainen elokuva- ja teatterinäyttelijä.


title: Lewis Stone

text: Lewisin kulta-aikaa oli 1920- ja 1930-luku, jolloin hän teki tunnetuimmat elokuvansa. Stonen tunnetuimpiin mykkäelokuviin lukeutuvat "Zendan vanki" (1922), "Scaramouche" (1923), "Kadonnut maailma" (1925) ja "Isänmaan ystävä" (1928), josta hän sai Oscar-ehdokkuuden parhaasta miespääosasta vuonna 1930. Stonelle ei ollut vaikeaa siirtyä mykkäelokuvasta äänielokuvaan, ja hän jatkoi menestystään esimerkiksi elokuvissa "Kymmenen vuoden tuomio" (1930) "Grand Hotel" (1932), "Punatukkainen Lilli" (1932), "Kuningatar Kristiina" (1933), "Matkalla Singaporeen" (1935) sekä Andy Hardy -elokuvasarjassa (1937–1946).


title: Lewis Stone

text: Stone teki paljon yhteistyötä näyttelijöiden Wallace Beeryn ja Lionel Barrymoren sekä ohjaaja Clarence Brownin kanssa. Beeryn kanssa hän teki kolmetoista, Barrymoren kanssa yhdeksän ja ohjaaja Brownin kanssa kymmenen elokuvaa. Mickey Rooneyn kanssa Stone näytteli viidessätoista Andy Hardy -elokuvassa. Greta Garbon kanssa Stone teki seitsemän elokuvaa, enemmän kuin kukaan muu näyttelijä.


title: Lewis Stone

text: Lewis Shepard Stone syntyi 15. marraskuuta 1879 Worcesterissa, Massachusettsissa Bertrand Stonen ja Philena Heald Ballin lapseksi. Nuoruudessaan Stone oli hyvä ratsastaja ja harrasti lisäksi nyrkkeilyä ja miekkailua. Stonen hiukset alkoivat harmaantua hänen ollessaan 20-vuotias.


title: Lewis Stone

text: Stone taisteli 19-vuotiaana Espanjan–Yhdysvaltain sodassa, jossa hän toimi yliupseerina. Sodan jälkeen Stone alkoi luoda uraa käsikirjoittajana, mutta aloitti pian näyttelemisen. Näytelmä "Sidetracked" teki hänestä tähden muutamassa kuukaudessa.


title: Lewis Stone

text: Vuonna 1912 Stone sai kuuluisuutta suosituissa näytelmissä "The Girl of the Golden West" ja "The Bird of Paradise", jossa hän näytteli Laurette Taylorin kanssa. Näytelmä sai ensi-iltansa 8. tammikuuta Dalyn teatterissa, ja sitä esitettiin 112 kertaa. "The Bird of Paradise" tehtiin elokuvaksi vuosina 1932 ja 1951. Stone näytteli teatteriuransa aikana myös näytelmissä "The Misleading Lady" (1913–14), "Inside the Lines" (1915), "The Brat" (1917) ja "Where Poppies Bloom" (1918), joka jäi hänen viimeiseksi teatteriroolikseen.


title: Lewis Stone

text: Stone teki elokuvadebyyttinsä vuonna 1914 pitkässä lännenelokuvassa "The Bargain", joka valittiin vuonna 2010 "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä.


title: Lewis Stone

text: Stonen ura keskeytyi ensimmäisen maailmansodan aikana, jolloin hänen piti lähteä palvelukseen. Sodan jälkeen Stone palasi takaisin valkokankaalle, mutta jätti teatterin taakse. Siihen aikaan hänellä oli jo valkoiset hiukset, ja Stone alkoi näytellä romanttisia rooleja, jotka sopivat hänen olemukseensa. Hänen ensimmäinen tunnettu mykkäelokuvaesiintymisensä oli First Nationalin vuoden 1920 "Pohjolan samoilijat", joka on säilynyt tähän päivään asti. Elokuvassa hänellä on vastanäyttelijänä Lon Chaney. Stone käsikirjoitti mykkäelokuvan "Man’s Desire" (1919), jossa hänellä on myös pääosa.


title: Lewis Stone

text: Vuonna 1921 Stone teki pääroolit elokuvissa "Don’t Neglect Your Wife" ja "Kultainen paula". Seuraavana vuonna Stonella oli pääosa elokuvassa "Zendan vanki" (1922) Rudolf Rassendyllinä sekä elokuvassa "Scaramouche" (1923) Marquis de la Tour d'Azyrina, joissa hänen vastanäyttelijöinään olivat Alice Terry ja Ramón Novarro. Elokuvat kuvattiin uudelleen vuonna 1952, ja Stonella on sivuosa molemmissa uudelleenfilmatisoinneissa.


title: Lewis Stone

text: Stonesta tuli Metro-Goldwyn-Mayerin sopimusnäyttelijä vuonna 1924. Seuraavina vuosina MGM piti Stonen kiireisenä. Stonella on yksi pääosista sen ajan suurelokuvassa "Kadonnut maailma" (1925), jossa oli toisessa pääosassa Wallace Beery. "Kadonnut maailma" oli vuoden menestyneimpiä elokuvia, ja se valittiin vuonna 1998 National Film Registryyn. Stone näytteli myös mykkäelokuvissa "Montmartren tanssijatar" (1926), "Valkoinen sheikki" (1926), "Timantti-kuume" (1927) ja "Kauniin Helenan yksityiselämä" (1927). Vuonna 1928 Stone teki pääosan Ernst Lubitschin ohjaamassa draamassa "Isänmaan ystävä", joka toi hänelle Oscar-ehdokkuuden vuonna 1930. Elokuva voitti yhden Oscarin ja oli lisäksi ehdokkaana parhaan elokuvan Oscariin. Elokuvassa hänen vastanäyttelijänään oli Emil Jannings. Vuonna 1928 Stone näytteli ensimmäistä kertaa Greta Garbon kanssa elokuvassa "Kohtalokas nainen". Stone näytteli elokuvassa vanhempaa tohtoria, perheen ystävää, mutta pari vuotta myöhemmin vuonna 1930 Stone näytteli Garbon rakastajaa elokuvassa "Romantiikka", joka sai kaksi Oscar-ehdokkuutta, parhaasta naispääosasta ja parhaasta ohjauksesta ja oli vuoden menestyneimpiä elokuvia. Vuonna 1929 Stone jatkoi Garbon kanssa yhteistyötä elokuvassa "Erämaan orkideat", ja teki ensimmäisen äänielokuvansa "The Trial of Mary Dugan" Norma Shearerin kanssa.


title: Lewis Stone

text: Stonelle ei tullut vaikeuksia siirtyä mykkäelokuvista äänielokuviin. Monien muiden mykkäelokuvanäyttelijöiden ura tuhoutui äänielokuvien tullessa.


title: Lewis Stone

text: Stonen rooli suuren menestyksen saaneessa vankilaelokuvassa "Kymmenen vuoden tuomio" (1930) edisti hänen uraansa. "Kymmenen vuoden tuomio" sai neljä Oscar-ehdokkuutta vuonna 1931, joista elokuva voitti kaksi. Samana vuonna hän esiintyi toisessa MGM:n menestyselokuvassa "Romantiikka" Garbon kanssa. Menestyksen ansiosta Stone sai rooleja myös muissa menestyselokuvissa MGM:n suurien tähtien rinnalla: "Pariisin taikuri" (1931) John Gilbertin kanssa, "Salaperäinen kerho" (1931) Jean Harlow’n kanssa sekä "Hänen syntinsä" Helen Hayesin kanssa. Garbon kanssa yhteistyö jatkui vuonna 1931 elokuvissa "Inspiraatio" ja "Mata Hari". Stone teki vuonna 1931 yhteensä kymmenen elokuvaa.


title: Lewis Stone

text: Vuonna 1932 Stone teki kymmenen elokuvaa, jotka melkein kaikki menestyivät hyvin. "Grand Hotelissa" hän näytteli kuudennen kerran Garbon kanssa, "Rakkaudenyössä" Joan Crawfordin kanssa, "Punatukkaisessa Lillissä" Jean Harlow’n kanssa sekä "Fu Manchun naamiossa" Boris Karloffin kanssa.


title: Lewis Stone

text: Stone näytteli tohtori Otternschlagia elokuvassa "Grand Hotel", jossa hänellä on kuuluisa repliikki elokuvan lopussa: ”Grand Hotel. Ihmisiä tulee. Ihmisiä menee. Mitään ei koskaan tapahdu.” Stone näytteli pääosaa vuonna 1933 Garbon kanssa elokuvassa "Kuningatar Kristiina" ja Bette Davisin kanssa elokuvassa "Rikoksen varjossa".


title: Lewis Stone

text: Vuonna 1934 Stone näytteli kapteeni Smollettia Victor Flemingin ohjaamassa seikkailuelokuvassa "Aarresaari". Jean Harlow’n kanssa yhteistyö jatkui draamakomediassa "Vaarallinen nainen" ja vuonna 1935 suuren yleisö- että arvostelumenestyksen saaneessa seikkailukomediassa "Matkalla Singaporeen". Stonella on sivurooli myös musikaalielokuvassa "Tähtilipun alla". Vuonna 1936 Stone näytteli viimeisen kerran Harlow’n kanssa draamaelokuvassa "Lentäjän viimeinen urotyö".


title: Lewis Stone

text: Vuonna 1937 Stone sai roolin tuomari James Hardyna Mickey Rooneyn Andy Hardy -elokuvasarjassa. James Hardysta tuli Stonen tunnetuin rooli. Stone näytteli tuomari Hardya viidessätoista Andy Hardy -elokuvassa vuosien 1937 ja 1946 välillä. Vuonna 1937 ilmestyi ensimmäinen elokuva, "Nuoruus ja hulluus". Tuomari Hardyn luonne elokuvissa oli kiltti, hengellinen ja reilu. Andy Hardy -elokuvia ilmestyi yhteensä 16, joista viimeinen vuonna 1958.


title: Lewis Stone

text: "Andy Hardy" -elokuvasarjan tunnetuimpia osia ovat "Andy Hardy, tyttöjen sankari" (1938), "Andy Hardy ja viattomuus" (1940), "Andy Hardyn yksityissihteeri" (1941), "Andy Hardy nauttii elämästä" (1941) ja "Andy Hardyn vaaleat huolet" (1944). Stone teki myös muita rooleja toisiin elokuviin tuomari Hardyn ohella, kuten "Arizonan kauhu" (1937), "Kersantti Kuubasta" (1938) ja "Kolme viisasta hullua" (1946).


title: Lewis Stone

text: 1940-luvun lopussa Stone teki tunnetut roolit elokuvissa "Ratkaisun edessä" (1948) ja "Pelikuningas" (1949). "Ratkaisun edessä" -elokuvassa Stonella olivat vastanäyttelijöinä Spencer Tracy ja Katharine Hepburn.


title: Lewis Stone

text: 1950-luvulla Stone näytteli vielä muutamissa elokuvissa ennen kuolemaansa, kuten kahdessa uudelleenfilmatisoinnissa "Scaramouche – säilän sankari" (1952) ja "Zendan vanki" (1952) omista elokuvistaan, jotka hän oli tehnyt 30 vuotta aiemmin Alice Terryn kanssa. Lisäksi hänellä on rooli antologiaelokuvassa "It’s a Big Country" (1951), jossa näyttelivät myös Ethel Barrymore, Gary Cooper, Van Johnson, Gene Kelly ja William Powell. 1950-luvulla Stone teki merkittäviä rooleja elokuviin "Kaupungin avain" (1950), "Yöstä aamunkoittoon" (1951) ja hänen viimeisekseen jäänyt "Kaikki veljekset olivat urheita" (1953). Hänellä olisi ollut Oliver Larrabeen rooli Humphrey Bogartin, Audrey Hepburnin ja William Holdenin kanssa elokuvassa "Kaunis Sabrina", mutta hän ehti kuolla ennen kuvauksia. Walter Hampden otettiin Oliver Larrabeen rooliin. "Sabrina" sai ensi-iltansa vuonna 1954.